Μια μαρτυρία: από την Ειδομένη στη Softex…\nΜια μαρτυρία του Γιώργου Τσιάκαλου από ανάρτηση του στο facebook\nΑπό την Ειδομένη στη Softex\nΑδυνατώ αυτή τη στιγμή να γράψω γι’ αυτά που αισθάνθηκα βλέποντας τους χώρους στους οποίους μεταφέρθηκαν οι πρόσφυγες από την Ειδομένη. Είμαι πολύ κουρασμένος, περισσότερο ψυχικά παρά σωματικά, και μόνον η οργή με κρατάει ενεργό και δραστήριο. Λίγες γραμμές μόνον ως αναγκαίο συνοδευτικό κείμενο σε κάποιες φωτογραφίες που υποσχέθηκα στους/στις πρόσφυγες ν’ αναρτήσω. Κι’ αυτές ακόμη οι φωτογραφίες λίγες, καθώς ντρεπόμουν να φωτογραφίσω, αλλά η δική τους παρότρυνση ήταν πιο ισχυρή.\nΣήμερα κατάλαβα γιατί δυσπιστούσαν -τόσο πολύ περισσότερο από εμένα- στα λόγια αυτής της Πολιτείας, και προτιμούσαν να μένουν στις λάσπες της Ειδομένης. Στην ερώτηση που δέχτηκα παρά πολλές φορές τους τελευταίους μήνες, αν θεωρώ ότι θα ήταν καλύτερα γι’ αυτούς/ες αν έφευγαν από εκεί και επέλεγαν την παραμονή σε κάποιες από τις επίσημες δομές, απαντούσα ότι μάλλον θα ήταν προτιμότερο να το κάνουν.\nΗ δική μας απόφαση ν’ ανοίξουμε το σπίτι μας δεν ήταν «μήνυμα προς την κοινωνία» (όπως σχολίασε κάποιος δημοσιογράφος κι έσπευσα να τον διορθώσω), ήταν μήνυμα προς τους ανθρώπους στην Ειδομένη ότι πολλοί και πολλές από εμάς δεν αντέχουμε να τους βλέπουμε να ζουν σε τέτοιες συνθήκες, ότι τους θέλουμε κοντά μας να μοιραστούμε τα προβλήματά τους, να διεκδικήσουμε από κοινού λύσεις, να υπερασπιστούμε με επιτυχία την ανθρώπινη αξιοπρέπεια.\nΆκουγαν την άποψή μου με ευγένεια, δυσκολεύονταν όμως να την ακολουθήσουν. «Να οφείλεται άραγε αυτό στο γεγονός ότι δικές τους γνώσεις και πληροφορίες είναι λιγότερες από τις δικές μου», αναρωτιόμουν. Σήμερα επισκέφτηκα δύο από τα Κέντρα Φιλοξενίας όπου μεταφέρθηκαν. Ομολογώ: αυτοί είχαν δίκιο με τη δυσπιστία τους. Ναι υπάρχουν και χειρότερα μέρη από την Ειδομένη, και είναι (κάποια από) αυτά που τους προσφέρει η Ελληνική Πολιτεία. Πως κατάφεραν και τα βρήκαν, αφού πόδια επισήμου ποτέ δεν πάτησαν στα μέρη εκείνα; Μέσα από ποια μονοπάτια της σκέψης οδηγήθηκαν σ’ αυτές τις αποφάσεις; Ποια να είναι άραγε η εικόνα που έχουν για τους/τις πρόσφυγες και τις ανάγκες τους, είναι ακόμα εικόνα ανθρώπων σαν κι εμάς;\nΜακριά, πολύ μακριά από το δικό μας κόσμο, να μην ερχόμαστε σ’ επαφή, ούτε να βλεπόμαστε, ούτε ν’ ακουγόμαστε, ούτε καν να γεννιέται η σκέψη ότι κάπου εδώ είναι κι αυτοί. Μόνο η αδιάκοπη κυκλοφορία στην εθνική οδό, που περνάει πάνω από το κεφάλι τους, θα θυμίζει σ’ αυτούς/ες και τα παιδιά τους ότι υπάρχει ο δικός μας κόσμος, όμοιος μ’ αυτόν που είχαν κι εκείνοι πριν τον πόλεμο και όμοιος μ’ αυτόν που επιθυμούν και πάλι να βρουν. Εμείς όμως θα περνούμε από δίπλα τους με ταχύτητα 120 χιλιομέτρων, πώς να προσέξουμε στο βάθος τον άλλο, τον εντελώς διαφορετικό κόσμο που ετοίμασε γι’ αυτούς η δική μας πολιτική ηγεσία!\nΑπό τις λάσπες της Ειδομένης μεταφέρθηκαν στη μέρα-νύχτα σκοτεινή, εγκαταλελειμμένη από χρόνια αποθήκη της SOFTEX, οι έξι τουαλέτες έξω, για εκατοντάδες προσφύγων. Δεν μπορούσα μέχρι προχθές να φανταστώ ότι θα ερχόταν μια στιγμή που οι πρόσφυγες θα νοσταλγούσαν τις συνθήκες διαβίωσης της Ειδομένης. Nάτη όμως που ήρθε.\nΚαι χαρακτηριστική για την εποχή μας είναι η διαμετρικά αντίθετη άποψη του αλλοδαπού μέλους μιας νεότευκτης «Μη Κερδοσκοπικής Οργάνωσης» ότι «ο χώρος αυτός δίνει πολλές δυνατότητες παρέμβασης». Την εκφράζει με ενθουσιασμό, διαβεβαιώνει ότι θα καταφέρει να κάνει την αποθήκη παράδεισο, και στην ερώτηση αν έχει τέτοια άδεια, παραπέμπει στις εξαιρετικές σχέσεις της ηγεσίας της δικής τους οργάνωσης με τη δική μας κυβέρνηση. GONGO (Government Oriented NGO)!\nΕκατό μέτρα παραπέρα μερικές δεκάδες σκηνές στημένες επάνω σε χοντρό χαλίκι. Λάσπες ασφαλώς δεν θα υπάρχουν, αλλά ούτε δυνατότητα να περπατήσεις χωρίς χοντρά παπούτσια. Για θέα απέναντι τα διυλιστήρια της ΕΚΟ. Παντού σκόνη από τις χωματουργικές εργασίες που γίνονται για τη διεύρυνση του στρατοπέδου.\n«Έτοιμα όλα», είπε ο υπουργός, που πάει να πει: «γι’ ανθρώπους προφανώς δεν κάνουν, αλλά για πρόσφυγες αρκούν».\nΛένε «μη βιάζεστε, όλα θα γίνουν καλύτερα», αλλά σήμερα κατάλαβα για άλλη μια φορά: Τίποτε το καλό δεν γίνεται, αν δεν το κάνουμε εμείς! Συνεπώς, θα είμαστε εκεί, όπως είμασταν και στην Ειδομένη. Μέρα και νύχτα.\nPosted by Processwork Hub at 10:46\tάνθρωποι, κοινωνική δράση, κοινωνικός αποκλεισμός Comments Off on Μια μαρτυρία: από την Ειδομένη στη Softex…\nΠροβολή του ντοκιμαντέρ «Ο πιο μακρύς δρόμος»\n104 35 Κεραμεικός, Αθήνα (Μετρό Κεραμεικός)\nΔευτέρα 30 Μαΐου, 20:00 στην Ταινιοθήκη\nΘα ακολουθήσει συζήτηση με τους: Αντιεισαγγελέα του Αρείου Πάγου Ξένη Δημητρίου, σκηνοθέτιδα Μαριάννα Οικονόμου, Πρόεδρο της ΜΕΤΑδρασης Λώρα Παππά και τον φωτογράφο Ενρί Τσανάι.\n«Ο πιο μακρύς δρόμος» παρακολουθεί την ιστορία δύο προσφύγων στις φυλακές ανηλίκων του Βόλου και στη αίθουσα του δικαστηρίου της Κομοτηνής.\nΗ εκδήλωση είναι μέρος του αφιερώματος ‘Πρόσφυγες: Απόδραση προς την ελευθερία;’ που οργανώνει η Ταινιοθήκη σε συνεργασία με το Φεστιβάλ Κινηματογράφου Θεσσαλονίκης και την Περιφέρεια Αττικής, 29 Μαΐου – 1 Ιουνίου 2016.\nLONGEST RUN TRAILER 1’58” from Marianna Economou on Vimeo.\nPosted by Processwork Hub at 08:59\tάνθρωποι, κοινωνική δράση, κοινωνικός αποκλεισμός Comments Off on Προβολή του ντοκιμαντέρ «Ο πιο μακρύς δρόμος»\nΕγχειρίδιο: Διαχείριση Συγκρούσεων και Επικοινωνία\nΗ Αλεξάνδρα Βασιλείου και η Νόπη Κεχάογλου συνεργάστηκαν στη συγγραφή εκπαιδευτικού υλικού στο πλαίσιο της Πράξης «Πρόσβαση στην αγορά εργασίας: Απόκτηση επαγγελματικής εμπειρίας Ι.Ε.Κ., ΕΠΑ.Σ. και ΕΠΑ.Λ.» – που εντάσσεται στο πλαίσιο του Επιχειρησιακού Προγράμματος «Εκπαίδευση και Διά Βίου Μάθηση» και συγχρηματοδοτείται από το Ευρωπαϊκό Κοινωνικό Ταμείο και από εθνικούς πόρους.\nΗ δική μας συμβολή στο έργο ήταν η συγγραφή εκπαιδευτικού υλικού με θεματική «Διαχείριση Συγκρούσεων και Επικοινωνία».\nΜε ένα κλικ εδώ, μπορεί να κατεβάσεις το εγχειρίδιο σε αρχείο pdf.\nPosted by Processwork Hub at 14:20\tεπαγγελματική επιμόρφωση, επίλυση συγκρούσεων Comments Off on Εγχειρίδιο: Διαχείριση Συγκρούσεων και Επικοινωνία\nΈνα κλείσιμο τριών κύκλων ΒΑΔΟ – διερευνητική όαση\nΒασικές Αρχές Διεργασίας Ομάδας ΙΙΙ – κλείσιμο χρονιάς\nσυντονίστριες: Λένα Ασλανίδου, Αλεξάνδρα Βασιλείου, Λίλη Βασιλείου\nΟλοκληρώθηκε και το ΒΑΔΟ ΙΙΙ της χρονιάς 2015-2016. Είναι η πρώτη φορά που σχηματίζεται ομάδα για το ΒΑΔΟ ΙΙΙ, μια και προϋπόθεση για τη συμμετοχή είναι η ολοκλήρωση του ΒΑΔΟ Ι και ΒΑΔΟ ΙΙ.\nΣτην τελευταία μας συνάντηση κάναμε αναδρομή στους τρεις αυτούς κύκλους επιμορφώσεων. Τους φανταστήκαμε ως ένα ταξίδι και ονοματίσαμε μερικούς από τους πιο σημαντικούς σταθμούς: πως ξεκινήσαμε, ποιες στιγμές αναδύονται ως σημαντικές στην πορεία, με τι αίσθηση ολοκληρώνουμε τον κύκλο αυτόν.\nΑφού ο καθένας και η καθεμιά χαρτογράφησε το ατομικό ταξίδι, μαζέψαμε τις εμπειρίες μας σε ένα χαρτόνι για να αναδυθεί και το συλλογικό.\nΣταθμός 1 ( η αρχή)\nπεριέργεια και φόβος… ανυποψίαστη, έτοιμη να μάθω ένα ‘θεατρικό τρόπο’… άκαμπτη, αμετακίνητη, φόβος, ντροπή και σφίξιμο… απορία, ωραία είναι αλλά τι ακριβώς κάνουμε;… χαρά, περιέργεια, αγωνία, ενθουσιασμό… σωτήριο, δεν κρίνομαι… χαμένη στο πέλαγος, αλλά και διερευνητική όαση\nσανίδα σωτηρίας, ο συντονισμός ‘ηλεκτρική καρέκλα’… κάτι γίνεται… γνώση, έφυγε η απορία, έχει νόημα για μένα – αλλά, χωράει το συναίσθημα;… συντονισμός, οικογένεια, γίναμε ‘σπίτι’!… σύγκρουση με άλλο μέλος της ομάδας, πρόσεχε! αλλά και φροντίδα… άνοιγμα, έχω χώρο κι εγώ… δίψα για συνέχεια\nσύνδεση, κοντινότητα, ελευθερία και απόσταση… αλλαγή ομάδας δύσκολη, αλλά εγώ είμαι εδώ… δεν θέλω να κάνω, αλλά νιώθω καλά με αυτό… φουλ ντεπόζιτο… προσωπικό βάθος, αγάπη… ασφάλεια – επίγνωση – άνεση – ροή… εκμυστηρεύσεις, σύνδεση, ‘είστε εγώ, είμαι εσείς’, να φτάσω… it’s a good day to die… συνειδητοποίηση, συγκίνηση, εκτίμηση\nΣταθμός 4 (ολοκλήρωση τριών κύκλων)\nενθουσιασμός… πιο βαθιά προσωπική κατάσταση, βαθύς πόνος, ανάγκη για συγχώρεση… βαθιά δημοκρατία… περίεργα κενός χώρος, sacred space, πρόσκληση… εγώ και ο άλλος είμαστε ένα… συγχώρεση, χώρος και επιθυμία για μπροστά… δεν χωρίζουμε! άρνηση ή βαθιά επίγνωση; (γέλια)… υπερηφάνεια, ευγνωμοσύνη και ανακούφιση… πάω για αποφοίτηση, περηφάνια, χαρά και συγκίνηση… πήρα ένα βαλιτσάκι ισότιμο με τις σπουδές μου… το κάνω τρόπο σκέψης, μπορώ να παρατηρώ, εμπιστεύτηκα, δεν προδόθηκα… αγάπη, σε κοινή διαδρομή, θα μου λείψετε… φως στο τούνελ\nΗ ομάδα αυτή εμπιστεύτηκε τη διεργασία όσο καμία άλλη. Διεκδίκησε το σεμινάριο αυτό με υπομονή κι επιμονή, βούτηξε πραγματικά στα βαθιά, συνδέθηκε κι ελευθερώθηκε. Μάθαμε όλοι κι όλες μαζί παρέα, γίναμε καλύτεροι άνθρωποι.\nΑντιγόνη, Αφροδίτη, Δώρα, Θανάση, Ροδούλα, Σέβη, Φωτεινή… σας ευχαριστούμε!\nPosted by Processwork Hub at 11:13\tδιεργασία ομάδας, επαγγελματική επιμόρφωση, σεμινάρια Comments Off on Ένα κλείσιμο τριών κύκλων ΒΑΔΟ – διερευνητική όαση\nΑνοιχτή επιστολή προς την Υπηρεσία Ασύλου…\nΑνοιχτή επιστολή προς την Υπηρεσία Ασύλου\nΈτσι όταν την άνοιξη του 2015 ξεκίνησε το μεγάλο προσφυγικό ρεύμα, η Υπηρεσία Ασύλου εξακολουθούσε να ευρίσκεται σε επιχειρησιακή αδυναμία να ανταποκριθεί στην υποχρέωσή της να παράσχει πρόσβαση στο άσυλο (βλ. σχετικό δελτίο τύπου: http://asylum-campaign.blogspot.gr/2015/06/blog-post.html). Μόνη αντίδραση της Υπηρεσίας ήταν να εισαχθεί η μέθοδος της χρήσης του Skype για τον ορισμό ημερομηνίας καταγραφής των αιτημάτων ασύλου και μάλιστα ως σχεδόν αποκλειστικός τρόπος πρόσβασης των προσφύγων στην διαδικασία ασύλου. Τονίζουμε ότι η πρακτική αυτή έχει αποδειχθεί αναποτελεσματική και εν τέλει στερεί το δικαίωμα στην πρόσβαση στο άσυλο, αφενός σε όσους δεν έχουν εξοικείωση με την τεχνολογία ή πρόσβαση στο διαδίκτυο και αφετέρου σε όσους καλούν επανειλημμένα (στις δοθείσες ανεπαρκείς ώρες) μέσω Skype χωρίς να απαντά η Υπηρεσία. Έτσι, η πρακτική της χρήσης αποκλειστικά του Skype για το κλείσιμο ραντεβού προς καταγραφή αιτήματος ασύλου, στερεί ουσιαστικά από τους ενδιαφερόμενους τη δυνατότητα πρόσβασης στο άσυλο.\nΣήμερα, ένα χρόνο αργότερα, και μετά το –από μακρού αναμενόμενο από όλους τους ασχολούμενους με το προσφυγικό– κλείσιμο των βόρειων συνόρων της χώρας, πάνω από 50.000 νεοαφιχθέντες πρόσφυγες βρίσκονται στη χώρα μας. Η μόνη τους νομική διέξοδος είναι η πρόσβαση στη διαδικασία ασύλου, η οποία μεταξύ άλλων αποτελεί προϋπόθεση και για την υπαγωγή στη διαδικασία μετεγκατάστασης και οικογενειακής επανένωσης σε άλλες ευρωπαϊκές χώρες. Ωστόσο αυτή η πρόσβαση είναι αδύνατη για την συντριπτική πλειοψηφία τους τόσο στους χώρους φιλοξενίας όσο και στα κατά τόπους Γραφεία Ασύλου.\nΤο πρόβλημα έχει πλέον λάβει εκρηκτικές διαστάσεις δεδομένου ότι:\nΠρόκειται για πληθυσμό ιδιαίτερα ταλαιπωρημένο (από τις κακουχίες του πολέμου και των διώξεων, από τη διαδρομή προς τη χώρα μας, αλλά και από τις σοβαρότατες ελλείψεις που διακρίνουν την υποδοχή στη χώρα μας) ο οποίος τελεί σε κατάσταση έντονης αβεβαιότητας.\nΜεγάλο ποσοστό αυτών ανήκει σε ιδιαίτερα ευάλωτες ομάδες (το 40% είναι παιδιά, υπάρχει μεγάλος αριθμός ασθενών και ατόμων με ειδικές ανάγκες).\nΣημαντικό ποσοστό αυτών κατέχει υπηρεσιακά σημειώματα της Ελληνικής Αστυνομίας τα οποία έχουν λήξει και κινδυνεύει ανά πάσα στιγμή με σύλληψη, κράτηση και απέλαση, καθώς βρίσκεται σε καθεστώς ανασφάλειας δικαίου.\nΤο τελευταίο χρονικό διάστημα παρατηρούνται κάποιες προσπάθειες από την πλευρά της Πολιτείας ώστε να αμβλυνθεί το πρόβλημα. Ειδικότερα:\nΑκολουθείται η μέθοδος προ-καταγραφής αιτημάτων ασύλου και χορήγησης ειδικού δελτίου.\nΕξαγγέλθηκε έκτακτο σχέδιο της Υπηρεσίας Ασύλου για την προ-καταγραφή αιτημάτων ασύλου στους χώρους φιλοξενίας των προσφύγων, με χρονικό ορίζοντα έξι μηνών για την πλήρη καταγραφή, η υλοποίηση του οποίου δεν έχει ακόμα ξεκινήσει.\nΑπό την πλευρά μας τονίζουμε ότι είναι απολύτως αναγκαία η άμεση πλήρης καταγραφή και εν συνεχεία η δίκαιη εξέταση των αιτήσεων ασύλου προκειμένου να χορηγηθεί καθεστώς προστασίας σε όσους αιτούντες το δικαιούνται αλλά και να προχωρήσει η μεταφορά αιτούντων σε άλλες ευρωπαϊκές χώρες στο πλαίσιο των διαδικασιών οικογενειακής επανένωσης και μετεγκατάστασης. Διαφορετικά θα δημιουργηθεί και πάλι ένας τεράστιος αριθμός εκκρεμών υποθέσεων (backlog), πράγμα που θα επιβαρύνει την κατάσταση και θα καταστεί πηγή εντάσεων.\nαποφασιστική και ουσιαστική ενίσχυση της Υπηρεσίας Ασύλου σε εξειδικευμένο προσωπικό και υποδομές, έτσι ώστε να μπορεί να ανταποκριθεί με επάρκεια στις αυξημένες ανάγκες,\nριζική αλλαγή του προσανατολισμού της Υπηρεσίας, έτσι ώστε να λειτουργεί με πρωταρχικό κριτήριο την παροχή ουσιαστικής προστασίας στους πρόσφυγες.\nΔΙΑΜΑΡΤΥΡOΜΑΣΤΕ ΕΝΤΟΝΑ ΓΙΑ ΤΗΝ ΣΥΝΕΧΙΖΟΜΕΝΗ ΠΑΡΑΒΙΑΣΗ ΤΟΥ ΔΙΚΑΙΩΜΑΤΟΣ ΤΗΣ ΠΡΟΣΒΑΣΗΣ ΣΤΗ ΔΙΑΔΙΚΑΣΙΑ ΑΣΥΛΟΥ.\nΖΗΤΑΜΕ ΤΗΝ ΑΜΕΣΗ ΛΗΨΗ ΜΕΤΡΩΝ ΓΙΑ ΤΗΝ ΤΑΧΕΙΑ ΚΑΤΑΓΡΑΦΗ ΚΑΙ ΔΙΚΑΙΗ ΕΞΕΤΑΣΗ ΤΩΝ ΑΙΤΗΜΑΤΩΝ ΑΣΥΛΟΥ.\nPosted by Processwork Hub at 09:47\tάνθρωποι, κοινωνική δράση Comments Off on Ανοιχτή επιστολή προς την Υπηρεσία Ασύλου…\nΒασικές Αρχές Διεργασίας Ομάδας Ι\nΟλοκλήρωσε τη χρονιά το ΒΑΔΟ Ι! Βασικές Αρχές Διεργασίας Ομάδας, με συντονίστριες/εκπαιδεύτριες τη Λίλη Βασιλείου, τη Λένα Ασλανίδου και την Αλεξάνδρα Βασιλείου. Άνθρωποι από διαφορετικούς χώρους δουλειάς με ομάδες (ψυχοθεραπεία, απεξάρτηση, κοινωνικές υπηρεσίες, εκπαίδευση, ακτιβισμός) βούτηξε στα βαθιά νερά της συναλλαγής που συμβαίνει όταν μαζεύονται άνθρωποι και δημιουργούν ένα ανθρώπινο πεδίο. Έψαξε να βρει νόημα στη διεργασία, να καταλάβει τη δομή της, να αναγνωρίσει τα επίπεδα συναλλαγής που συμβαίνουν σε μια ομάδα και να εμπιστευτεί τη σοφία της κάθε διεργασίας. Η συνέχεια από το φθινόπωρο με το ΒΑΔΟ ΙΙ. Ένα ευχαριστώ στην ομάδα για την τόλμη και την επιθυμία για βουτιά στο άγνωστο!\nPosted by Processwork Hub at 22:12\tδιεργασία ομάδας, επαγγελματική επιμόρφωση, σεμινάρια Comments Off on Βασικές Αρχές Διεργασίας Ομάδας Ι\nΚύκλος συζητήσεων ενάντια στη ρητορική μίσους: ομοφοβία και ρητορική μίσους\nΗ Νάνσυ Παπαθανασίου και η Αλεξάνδρα Βασιλείου συμμετέχουν στην ομάδα επιστημονικών συνεργατών της τηλεφωνικής γραμμής 11528 – Δίπλα σου, μιας τηλεφωνικής γραμμής πανελλήνιας εμβέλειας για την ψυχολογική στήριξη λεσβιών, γκέι, αμφί και τρανς, για τις οικογένειες τους και για εκπαιδευτικούς.\nΗ Επιστημονική Υπεύθυνη της Γραμμής Ψυχολογικής Στήριξης 11528 – Δίπλα σου Νάνσυ Παπαθανασίου συμμετέχει στη συζήτηση με θέμα: «Ρητορική μίσους και Ομοφοβία».\nΤρίτη 17 Μαΐου – 18:30 – Free Thinking Zone – Σκουφά 34.\nΔηλώσεις συμμετοχής: Free Thinking Zone Τηλ: 2103617461\nΗ εκδήλωση πραγματοποιείται από το Ίδρυμα Μποδοσάκη στο πλαίσιο της καμπάνιας No Hate Speech Movement Greece No Hate Speech Movement.\nΤο Ίδρυμα Μποδοσάκη στο πλαίσιο της καμπάνιας ‘No Hate Speech Movement’, διοργανώνει από κοινού με τοΔίκτυο Νέων Ελλάδος – Youthnet Hellas και το ακτιβιστικό βιβλιοπωλείο Free Thinking Zone, στις 17 Μαΐου και ώρα 6:30 το απόγευμα, συζήτηση με θέμα «Ρητορική μίσους και Ομοφοβία». Η εκδήλωση εντάσσεται στη δράση «Κύκλος συζητήσεων ενάντια στη ρητορική μίσους».\nΗ 17η Μαΐου έχει καθιερωθεί ως διεθνής ηµέρα κατά της ομοφοβίας και της τρανσφοβίας. Ο λόγος που επιλέχθηκε η συγκεκριμένη ημερομηνία είναι το γεγονός ότι στις 17 Μαΐου 1990, η ομοφυλοφιλία έπαψε να θεωρείται ασθένεια από την Παγκόσμια Οργάνωση Υγείας.\nΤα άτομα ΛΟΑΤKI (Λεσβίες, Ομοφυλόφιλοι, Αμφιφυλόφιλοι, Τρανς, Κουήρ, Ίντερσεξ) εξακολουθούν όμως να γίνονται θύματα λεκτικής και σωματικής βίας λόγω ταυτότητας φύλου, έκφρασης φύλου ή σεξουαλικού προσανατολισμού, τόσο στον ιδιωτικό όσο και στον δημόσιο χώρο. Για το 2015, το Δίκτυο Καταγραφής Περιστατικών Ρατσιστικής Βίας κατέγραψε 185 περιστατικά σωματικής βίας κατά ατόμων ΛΟΑΤΚΙ, με τις επιθέσεις να χαρακτηρίζονται ως βίαιες και με έντονη περιφρόνηση προς το θύμα.\nΣήμερα, δεν θα μπορούσαμε να προσεγγίσουμε τη ρητορική μίσους αγνοώντας την έκφρασή της στο διαδίκτυο. Σε πρόσφατη διαδικτυακή έρευνα της καμπάνιας ‘No Hate Speech Movement’, το 70% των ερωτηθέντων που συναντούν ρητορική μίσους στο διαδίκτυο σε τακτική βάση ήταν άτομα ΛΟΑΤΚΙ (70%) και ακολουθούσαν οι Μουσουλμάνοι (60%) και οι γυναίκες. Παράλληλα στη χώρα μας παρατηρούνται περιστατικά λογοκρισίας θεμάτων ΛΟΑΤΚΙ από τα ΜΜΕ ενώ πρόσφατα, με επίκεντρο την ψήφιση του Συμφώνου Συμβίωσης των ομόφυλων ζευγαριών, η αρνητική στάση μερίδας του κλήρου κλιμακώθηκε σε ρητορική μίσους. Η αύξηση των επιθέσεων κατά ΛΟΑΤΚΙ ατόμων κατά την περίοδο συζήτησης στη Βουλή του Συμφώνου Συμβίωσης επιβεβαιώνει ότι η πολιτική επικαιρότητα και η ρητορική μίσους δύνανται να οδηγήσουν στη διάπραξη εγκλημάτων μίσους και προκατάληψης.\nΗ συζήτηση της 17ης Μαΐου\nΣτη ζωντανή και ιδιαίτερα ενδιαφέρουσα συζήτηση που αναμένεται να πραγματοποιηθεί στο ακτιβιστικό βιβλιοπωλείο Free Thinking Zone στις 17/5, με τη συμμετοχή εκπροσώπων της ΛΟΑΤΚΙ κοινότητας, ειδικών, καθώς και του κοινού, θα τεθούν ερωτήματα όπως:\nΤι είναι η ρητορική μίσους κατά ατόμων ΛΟΑΤΚΙ;\nΠοιο είναι το θεσμικό πλαίσιο προστασίας του σεξουαλικού προσανατολισμού στην Ελλάδα;\nΠώς αντιμετωπίζουν τη ρητορική μίσους στην καθημερινή τους ζωή τα άτομα ΛΟΑΤΚΙ που την υφίστανται;\nΠώς η ψήφιση του Συμφώνου Συμβίωσης οδήγησε σε διευρυμένα περιστατικά ρητορικής μίσους;\nΣτη συζήτηση θα συμμετέχουν ως ομιλητές οι:\nΚαλλιόπη Λυκοβαρδή, ειδικός επιστήμονας, Συνήγορος του Πολίτη\nΝικόλαος Χαμτζούδης, δικηγόρος, Υποψ. Διδάκτωρ Διεθνούς Δικαίου\nΝάνσυ Παπαθανασίου, Δρ. Κλινικής Ψυχολογίας, Επιστημονικώς Υπεύθυνη της Τηλεφωνικής Γραμμής 11528\nΆννα Κουρουπού, Γενική Γραμματέας του Σωματείου Υποστήριξης Διεμφυλικών\nΤη συζήτηση πρόκειται να συντονίσει ο δημοσιογράφος Κώστας Γιαννακίδης.\nPosted by Processwork Hub at 08:34\tδράσεις στην κοινότητα, κοινωνική δράση, ομιλίες Comments Off on Κύκλος συζητήσεων ενάντια στη ρητορική μίσους: ομοφοβία και ρητορική μίσους\nΣεμινάριο στο Achberg της Γερμανίας…\nΗ Λίλη Βασιλείου επέστρεψε από τη Γερμανία όπου και συντόνισε μαζί με το συνάδελφο processworker Sebastian Elsaesser επιμορφωτικό σεμινάριο με θέμα “The World, We and I Interconnections: an in-depth facilitator training”. Η ομάδα των εκπαιδευόμενων στο Processwork της ομάδας της Στουτγάρδης εμπλουτίστηκε και από άλλους ενδιαφερόμενους για το θέμα του σεμιναρίου. Για πέντε μέρες εστιάσανε σε ατομική δουλειά και δουλειά στην ομάδα. Εξερευνήσανε διαφορετικά θέματα, έτσι όπως αυτά αναδυόντουσαν από τη διεργασία ομάδας: τη Γερμανική ταυτότητα, την αίσθηση σύνδεσης και αποσύνδεσης από τον εαυτό και από τον κόσμο, τη σχέση ανάμεσα στους έχοντες και μη-έχοντες. θέματα φύλου και εσωτερικευμένης καταπίεσης, στη σχέση ανάμεσα στην Ελλάδα και τη Γερμανία. Το σεμινάριο έγινε στο International Cultural Center Humbolt-Haus. το οποίο έχει μακρά ιστορία στην εξερεύνηση της κοινωνίας ως ζωντανό οργανισμό.\nPosted by Processwork Hub at 18:34\tσεμινάρια, ταξίδια Comments Off on Σεμινάριο στο Achberg της Γερμανίας…\n“Crossing Borders”, Λέσβος: η μεγάλη συνάντηση για το προσφυγικό…\nCROSSING BORDERS Διεθνές συνέδριο\nη μεγάλη συνάντηση για το προσφυγικό\nΛέσβος 7-10 Ιουλίου 2016\nΤο Crossing Borders είναι ένα από τα σημαντικότερα διεθνή συνέδρια με σκοπό μία πολύπλευρη συζήτηση και παρέμβαση γύρω από την ευρωπαϊκή προσφυγική κρίση. Διανοούμενοι και ακαδημαϊκοί, ακτιβιστές από τα πεδία της προσφυγικής έντασης, θεσμικοί επιχειρησιακοί εταίροι από τον χώρο των ΜΚΟ, εθελοντές και αλληλέγγυοι από τον κόσμο των κινημάτων και των κοινωνικών συμμαχιών, συναντιούνται στη Λέσβο 7-10 Ιουλίου για να συζητήσουν τις πολλαπλές όψεις της προσφυγικής κρίσης: την πολιτική των κλειστών συνόρων ως πολιτική βίας και αδιεξόδου, την ανατροπή των κανόνων δικαίου στο ασφικτικό περιβάλλον του αυξανόμενου δημοκρατικού ελλείματος, το ντόμινο των εξελίξεων της προσφυγικής κρίσης και τη σημασία τους στο επίκεντρο και τη μεθόριο των ευρωπαϊκών και παγκόσμιων εξελίξεων, το μεγάλο κεφάλαιο των δικτύων αλληλεγγύης παγκοσμίως.\nΗ μεγάλη αυτή συνάντηση διοργανώνεται από το The Cooperative Institute for Transnational Studies σε συνεργασία με το Πανεπιστήμιο του Αιγαίου (Laboratory EKNEXA-Department of Sociology) και έχει τη μορφή διεθνούς συνέδριου με ομιλητές και συμμετέχοντες από την Ευρώπη, την Αμερική, τον Καναδά, τη Λατινική Αμερική. Η επιλογή της Λέσβου αποτελεί ένα κομβικό και ιδιαίτερης σημασίας σημείο του οργανωτικού σχεδιασμού. Είναι καταρχήν ένα δείγμα έμπρακτης στήριξης και αλληλεγγύης και είναι η πρώτη φορά που ένα συνέδριο με τόσους ακαδημαϊκούς, διανοούμενους, πολιτικούς, γίνεται όχι σε κάποιον αντίστοιχο μέρος, αλλά μέσα στο ίδιο το πεδίο δράσης, στην πρώτη γραμμή, σε ένα από τα πιο σκληρά και δύσκολα μέτωπα της προσφυγικής κρίσης. Και αυτό είναι μια ειδιοποιός διαφορά αυτού του συνεδρίου που μαρτυρά τον ρόλο που θέλει να παίξει στις εξελίξεις του προσφυγικού και ευρύτερα. Η Λέσβος, που ασφαλώς αποτελεί τον πρώτο προορισμό και τον μεγαλύτερο υποδοχέα αλλεπάλληλων προσφυγικών και μεταναστευτικών ροών εδώ και δύο περίπου χρόνια. Αναμφίβολα, επίκεντρο δραματικών κορυφώσεων γύρω από το προσφυγικό και σημείο υψηλού συμβολισμού που οι εικόνες του θα προστεθούν στην ιστορία του προσφυγικού ζητήματος.\nΤο Crossing Borders είναι η μεγαλύτερη συνάντηση που πραγματοποιείται για το προσφυγικό στην Ευρώπη και διεθνώς. Τα δύο προηγούμενα χρόνια των ραγδαίων εξελίξεων υπήρξαν μικρής κλίμακας συζητήσεις για το θέμα. Είναι η πρώτη φορά που τόσοι πολλοί και σημαντικοί από διαφορετικούς χώρους, από τους σημαντικότερους των θεωρητικών έως τους ξεχωριστά σημαντικούς αλληλέγγυους και εθελοντές, από τους ακτιβιστές διεθνούς δράσης έως τους επιχειρησιακούς της διεθνούς εμπειρίας, από την Ελλάδα, την Ευρώπη και τον κόσμο, θα συναντηθούν όλοι μαζί για να συζητήσουν για την προσφυγική κρίση, πως ξεκίνησε και πως εξελίσσεται. Είναι η πρώτη φορά που η προσφυγική κρίση συζητιέται σε τέτοιο εύρος και πολυμορφία. Ανάμεσα στους ομιλητές του συνεδρίου συγκαταλέγονται οι: Tariq Ali, Massimo De Angelis, Tim Anderson, Dilar Dirik, Costas Lapavitsas, Paul Mason, Maria Nikolakaki, Nina Power, John Rees, Zoe Konstantopoulou, Tithi Bhattachary, Francesca Coin, Feyzi Ismail, Stratos Georgoulas, Andrej Grubacic, Mike Neary, Denis O’ Hearn, Richard Pithouse, George Pleios, Kenneth Surin, Aimilia Voulvouli.\nΕργασίες και παράλληλες δράσεις\nΟι εργασίες του συνεδρίου θα πραγματοποιηθούν στους χώρους του Πανεπιστημίου Αιγαίου. Παράλληλα με το κεντρικό πρόγραμμα θα υπάρξουν επισκέψεις στους προσφυγικούς καταυλισμούς για συζητήσεις και συνομιλίες, ενώ το συνέδριο έχει προσκαλέσει πρόσφυγες και μετανάστες να καταθέσουν σκέψεις και μαρτυρίες τους, σε όλη τη διάρκειά του. Ταυτόχρονα, θα λειτουργήσουν έκθεσεις εικαστικών και φωτογραφίας με τη διεύθυνση του καθηγητή του Πανεπιστημίου Αιγαίου Δημήτρη Παπαγεωργίου. Ως αφίσα του συνεδρίου επιλέχθηκε φωτογραφία του βραβευμένου φωτογράφου Yannis Behrakis – Reuters, τον οποίο και ευχαριστούμε θερμά για την άμεση παραχώρησή της.\nStop the War Coalition (UK), Peoples’ Assembly Against Austerity, Real News Network, Stopimperialism.org\nΠέμπτη 07/07/2016 (όλη μέρα) έως Κυριακή 10/07/2016 (όλη μέρα)\nPosted by Processwork Hub at 18:05\tκοινωνική δράση, συνέδρια Comments Off on “Crossing Borders”, Λέσβος: η μεγάλη συνάντηση για το προσφυγικό…


Γιατροί που τίθενται σε διαθεσιμότητα…δουλεύουν ιδιωτικά – «Είναι ανήθικο αλλά δεν είναι παράνομο»\nΣτο φως της δημοσιότητας έρχονται περιπτώσεις γιατρών οι οποίοι τίθενται σε διαθεσιμότητα αλλά δεν παύουν να ασκούν την ιατρική ιδιωτικά.\nΟ τέως Πρόεδρος της Επιτροπής Δεοντολογίας του ΠΙΣ, Βάσος Οικονόμου, μίλησε στον ALPHA, στην εκπομπή «ALPHA Καλημέρα», σχολιάζοντας αυτές τις περιπτώσεις γιατρών καθώς και τα μέτρα που πρέπει να παρθούν ώστε να αντιμετωπιστούν καταστάσεις σαν κι αυτές.\n«Πρέπει η Πολιτεία να αγγίξει το θέμα αυτό με απόλυτη σοβαρότητα, απόλυτη ταχύτητα και απόλυτη αυστηρότητα για να κτυπήσουμε με βιαιότητα αυτές τις απαράδεχτες πράξεις που συμβαίνουν είτε εκ μέρους γιατρών είτε εκ μέρους ιερωμένων είτε εκπαιδευτικών. Δεν υπάρχει χειρότερο έγκλημα από την εκμετάλλευση ενός που βρίσκεται σε θέση ισχύος», είπε ο κύριος Οικονόμου.\n«Δεν είναι αυτοσκοπός η τιμωρία, ωστόσο σε τέτοιες περιπτώσεις είναι απαραίτητη», πρόσθεσε.\n«Εδώ και δεκαετίες, εμείς παρόλο που δεν είμαστε νομικοί, κάποιοι που ασχολήθηκαν με την ιατρική δεοντολογία είχαν κρούσει τον κώδωνα του κινδύνου και είχαν ζητήσαν το νομικό δικαίωμα που έχει η ΕΔΥ να πει του "Α" εκ πρώτης όψεως η Αστυνομία έχει συγκλονιστικά στοιχεία εναντίον του και έχει ετοιμάσει τον φάκελο για να σταλεί στη Νομική Υπηρεσία»\n«Ζητήσαμε αυτό το δικαίωμα να το έχουμε και εμείς και να πούμε του "α" γιατρού που κατηγορείται για σοβαρό παράπτωμα. Εμείς ζητούμε ένα Σώμα να γίνει σε συνεργασία με φορείς και να κάνει την ίδια πράξη που κάνει και η ΕΔΥ. Δηλαδή, γιατρέ δεν θα δεχθείς γυναίκα στο ιατρείο σου ή παιδάκι μέχρι να αποδειχθεί ότι είσαι αθώος», τόνισε.\nΚαταληκτικά, όσο αφορά τους γιατρούς που τίθενται σε διαθεσιμότητα ο κύριος Οικονόμου είπε ότι παρόλο που ο γιατρός στερείται το δικαίωμα να πηγαίνει στο χώρο του δημόσιου νοσηλευτηρίου να ασκήσει επάγγελμα, αυτό δεν του απαγορεύει να το κάνει ιδιωτικά. Είναι μεν ανήθικο αν το πράξει αλλά δεν είναι παράνομο.\n«Πρέπει να κλείσουμε αυτές τις τρύπες και να απαγορεύεται να ασκήσει και ιδιωτικά ιατρική ο υπό διερεύνηση γιατρός μέχρι να εκδικαστεί»\nΠρόεδρος Συνδέσμου Καταναλωτών - «Αδικαιολόγητη μια ενδεχόμενη αύξηση της τιμής του γάλακτος»\nΤην ανάγκη συλλογικής δράσης για το περιβάλλον τόνισαν Χριστοδουλίδης-Καδής στην εκστρατεία ‘Let’s do it! Cyprus’\nΠοιους δρόμους ν' αποφύγετε λόγω της Παρέλασης της 1ης Οκτωβρίου\nΤμ. Μετεωρολογίας: Πότε έρχεται σκόνη στην ατμόσφαιρα - Τι περιλαμβάνει το καιρικό μενού\nΑυτή είναι η νέα εγκύκλιος του Υπ. Παιδείας για Δημοτικά - Δείτε όλα όσα αλλάζουν με τα νέα μέτρα\nΟ ΥΠΕΣ ενημέρωσε τη Βουλή για πρόταση που θα καταθέσει η Κύπρος στο Συμβούλιο εκ μέρους των Med5 για μεταναστευτικό


αρτηριακη υπερταση Archives\nΗ αρτηριακή υπέρταση διαγιγνώσκεται όταν επανειλημμένες μετρήσεις στο ιατρείο δίνουν τιμές 140/90 mmHg ή υψηλότερες.\nΗ αρτηριακή υπέρταση είναι ο σημαντικότερος παράγοντας που συμβάλλει στην παγκόσμια επιβάρυνση της νόσου- ωστόσο, ο έλεγχος της νόσου παραμένει ανεπαρκής. Παρόλο που η διάγνωση της υπέρτασης εξακολουθεί να βασίζεται στην αρτηριακή πίεση στο γραφείο, συνιστάται έντονα η επιβεβαίωση με μετρήσεις της αρτηριακής πίεσης εκτός γραφείου (δηλαδή με περιπατητική ή κατ’ οίκον παρακολούθηση). Ο ορισμός της υπέρτασης διαφέρει στις διάφορες κατευθυντήριες οδηγίες, αλλά οι ενδείξεις για αντιυπερτασική θεραπεία είναι σχετικά παρόμοιες.\nCategories Άρθρα, αρτηριακη υπερταση Tags αρτηριακη υπερταση, ΑΥ, Θεραπεία, Τι Είναι Η Αρτηριακή Υπέρταση\nΚορωνοϊός – Καρδιολογικές Παθήσεις και COVID 19\nMay 9, 2022 April 26, 2020 by Ilham Kaffa\nΤι είναι ο ΚΟΡΩΝΟΪΟΣ ( COVID 19)\nΕίναι ένας απειροελάχιστος κόκκος ημιζώντανης ύλης, ωστόσο έχει κατορθώσει να εισβάλει στην καθημερινότητά μας και να την τροποποιήσει όπως κανείς. Ακόμα και τα μικρά παιδιά είναι οικεία με το σφαιρικό του σχήμα, και οι τηλεοπτικοί δέκτες φιλοξενούν ασταμάτητα εικόνες και ειδήσεις με τα…κατορθώματά του, τα οποία εστιάζονται κυρίως στο αναπνευστικό μας σύστημα.\nΥπάρχει όμως κάποια συσχέτιση του κορωνοϊού με την Καρδιολογία, και ποια;\nΟ ΚΟΡΩΝΟΪΟΣ και οι Καρδιοπάθειες\nΈχει καταδειχθεί ότι ο κορωνοϊός χρησιμοποιεί ως πύλη εισόδου στο αναπνευστικό μας σύστημα μια ομάδα υποδοχέων του μετατρεπτικού ενζύμου της αγγειοτενσίνης (ACE2), η οποία βρίσκεται επίσης και στα μυοκαρδιακά μας κύτταρα, και πιθανόν να συσχετίζεται με περιπτώσεις σοβαρής μυοκαρδίτιδας και καρδιαγγειακής κατάρριψης, η οποία έχει παρατηρηθεί και καταγραφεί σε διασωληνωμένους ασθενείς με λοίμωξη τελικού σταδίου.\nΕδώ δεν θα μπούμε σε πολύ βαθιά νερά Μοριακής Βιολογίας και Φαρμακολογίας. Θα αναφέρουμε απλά ότι υπάρχουν δυο πολύ διαδεδομένες ομάδες αντιϋπερτασικών φαρμάκων οι οποίες συνδέονται ανταγωνιστικά με τους εν λόγω υποδοχείς (οι αναστολείς του μετατρεπτικού ενζύμου αγγειοτενσίνης και οι αναστολείς υποδοχέων αγγειοτενσίνης ΙΙ), και θα τονίσουμε ότι οι ασθενείς που λαμβάνουν τέτοιου είδους αντιϋπερτασικά φάρμακα δεν θα πρέπει να τροποποιούν την αγωγή τους χωρίς τις οδηγίες του θεράποντος ιατρού.\nΟ ΚΟΡΩΝΟΪΟΣ – Οι Ευπαθείς Ομάδες\nΣτο πλαίσιο επίσης της πρόληψης η Ελληνική Εταιρεία Καρδιολογίας (ΕΚΕ) όρισε ως πιθανές ευπαθείς ομάδες τους ασθενείς που πάσχουν από τα κάτωθι:\n2. Στεφανιαία Νόσος (Πρόσφατο Οξύ Στεφανιαίο Σύνδρομο ή επέμβαση επαναγγείωσης [αγγειοπλαστική-stent ή αορτοστεφανιαία παράκαμψη-bypass] τους τελευταίους 12 μήνες )\nΠροσπερνώντας κάποιες εύλογες ενστάσεις συναδέλφων σχετικές με τη μεγάλη ευρύτητα ορισμού των ευπαθών ομάδων, θα τονίσουμε ότι όσοι ασθενείς ανήκουν στις ανωτέρω ομάδες οφείλουν να είναι διπλά προσεκτικοί στην υιοθέτηση μέτρων ατομικής προστασίας, διότι, σε περίπτωση νόσου από τον κορωνοϊό, η κλινική τους εικόνα ενδέχεται να είναι ιδιαίτερα επιβαρυμένη, με ό,τι αυτό μπορεί να συνεπάγεται. Την ίδια μέριμνα και σπουδή οφείλουν να δείξουν όσοι από εμάς έχουν στο οικείο τους περιβάλλον άτομο που ανήκει στις προαναφερθείσες ευπαθείς ομάδες.\nΤέλος, αξίζει να υπογραμμίσουμε ότι οι Καρδιολόγοι δεν είμαστε καθ’ ύλην αρμόδιοι για θέματα λοιμώξεων και ιώσεων και δη του αναπνευστικού. Γνώμη και άποψη έχουμε όλοι. Οφείλουμε εμείς οι Καρδιολόγοι να παραχωρήσουμε το προσκήνιο στους ειδικότερους από εμάς Παθολόγους/Λοιμωξιολόγους/Πνευμονολόγους και να καλλιεργήσουμε μεταξύ μας πνεύμα σωφροσύνης και συνεργασίας, για το καλό των ασθενών μας και για το καλό όλων μας.\nCategories Covid, αρτηριακη υπερταση, Καρδιακή Ανεπάρκεια, Στεφανιαία Νόσος Tags COVID 19, Καρδιολογικές Παθήσεις και COVID 19, καρδιολογος, καρδιολογος αθηνα, καρδιολογος κουκακι, ΚΟΡΩΝΟΪΟΣ\nMay 9, 2022 January 20, 2020 by Dr Kaffa Ilham\nΤι είναι η ανθεκτική αρτηριακή υπέρταση;\nΑΝΘΕΚΤΙΚΗ ΥΠΕΡΤΑΣΗ – Τα Αίτια\nΧαρακτηριστικά Ασθενή Που Συσχετίζονται Με Εμφάνιση Δευτεροπαθούς Υπέρτασης:\nΑΝΘΕΚΤΙΚΗ ΥΠΕΡΤΑΣΗ – ΑΝΤΙΜΕΤΩΠΙΣΗ:\nCategories αρτηριακη υπερταση Tags ΑΝΘΕΚΤΙΚΗ ΥΠΕΡΤΑΣΗ, καρδιολογικό ιατρείο, καρδιολογικός έλεγχος, καρδιολογος αθηνα, καρδιολόγος ακρόπολη, καρδιολοογοσ αθηνα\nΗ Αρτηριακή Υπέρταση – Η Σωστή Αντιμετώπιση\nΑλλάξτε τον τρόπο ζωής σας λένε οι ειδικοί στους υπερτασικούς ασθενείς με αφορμή την παγκόσμια ημέρα κατά της υπέρτασης.\nΗ Αρτηριακή Υπέρταση – Το Σωστό έλεγχο αρτηριακής υπέρτασης\nΑν μειώσετε το αλάτι στο φαγητό, εάν χάσετε λίγα κιλά, κι αν βάλετε στην ζωή σας την σωματική άσκηση, τότε θα βγάλετε από την καθημερινότητά σας ένα αντιυπερτασικό φάρμακο.\nΑφού εφαρμόσετε τα μέτρα τα οποία συνιστούν οι καρδιολόγοι σε όλους τους ασθενείς (αλλά δυστυχώς ένα μικρό ποσοστό είναι αποτελεσματικά) επόμενο βήμα είναι η χορήγηση φαρμακευτικής αγωγής.\nΗ σωστή μέτρηση αρτηριακής υπερτασης κατ’οίκον\nΓια να γίνει σωστά η μέτρηση της πίεσης, χρειάζονται μερικές προυποθέσεις.\nΠρώτα από όλα πρέπει να έχει κανείς ένα αξιόπιστο πιεσόμετρο. Για τους ασθενείς που μετράνε μόνοι τους στο σπίτι, συνιστούμε να έχουν ηλεκτρονικό πιεσόμετρο που μετρά την πίεση στο βραχίονα.\nΤα πιεσόμετρα με τα ακουστικά δεν τα συνιστούν.\nΧρειάζονται σχολαστικότητα, χρειάζονται εκπαίδευση, δεν δουλεύουν εύκολα στο σπίτι.\nΕπίσης, οι πίεσόμετρα του καρπού είναι λιγότερο αξιόπιστα από τα ηλεκτρονικά πιεσόμετρα του βραχίονα, άρα λοιπόν προτιμάτε τα ηλεκτρονικά του βραχίονα. Αυτό λοιπόν είναι το πρώτο θέμα.\nΤο δεύτερο είναι οι συνθήκες, πότε γίνονται οι μετρήσεις. Οι ασθενείς συνήθως μετράνε σε περίεργες συνθήκες, όταν έχουν πονοκέφαλο, όταν είναι αναστατωμένοι, όταν έχουν κάποιο σύμπτωμα και λοιπά. Αυτές οι μετρήσεις μπορεί να είναι αυξημένες, μπορεί να είναι πολύ παραπλανητικές και πρέπει να αποφεύγονται. Δεν έχει νόημα να γίνονται μετρήσεις σε τέτοιες συνθήκες.\nΟ ασθενής πρέπει να μετράει πρώτα από όλα σε καθιστή θέση.\nΚάθεται καθιστός 5 λεπτά, βάζει το χέρι του πάνω σε ένα τραπέζι, ακουμπάει την πλάτη του στην ράχη της καρέκλας, και θα χαλαρώσει 5 λεπτά.\nΑφού ανπαύθεί 5 λεπτά, κάνει δύο μετρήσεις και γράφει και τις 2. Η 2η συνήθως είναι χαμηλότερη αλλά δεν πετάει την πρώτη μέτρηση.\nΜεμονωμένες μετρήσεις, σήμερα ή αύριο ή προχθές, δεν έχουν καμιά αξία.\nΠρέπει να κάνει κανείς ένα πρόγραμμα μετρήσεων\nΣυνήθως 5 με 7 ημέρες, εργάσιμες ημέρες, όχι αργίες, πρωί πριν από τα φάρμακα-εάν παίρνει φάρμακα και απόγευμα, με διπλή μέτρηση κάθε φορά, και να βγάλει τον μέσο όρο. Μακροχρόνια, φτάνει να μετράει κανείς δύο φορές την εβδομάδα. μιλάμε τώρα για τους υπερτασικούς που παίρνουν φάρμακα.\nΑλλά κάθε φορά που πρέπει να πάτε στον γιατρό, πρέπει να κάνετε μετρήσεις για 5 με 7 ημέρες και να πάτε στον γιατρό να τις δεί και να τις αξιολογήσει.\nΤο τελευταίο που πρέπει να σας πω είναι ότι οι μετρήσεις στο σπίτι γενικά είναι χαμηλότερες από ότι στο ιατρείο. Ας πούμε, το 140/90 που λέμε ότι είναι το όριο για την υπέρταση στο ιατρείο, δεν ισχύει για το σπίτι. Στο σπίτι οι πιέσεις είναι χαμηλότερες, το όριο για η υπέρταση είναι συνήθως το 135/85-μιλάμε για μέσο όρο μερικκών ημέρών.\nΗ Ελληνική Εταιρεία Υπέρτασης\nΗ Ελληνική Εταιρεία Υπέρτασης θα συμμετάσχει με ειδικευμένο προσωπικό σε 17 πόλεις στην Ελλάδα, σε ειδικά διαμορφωμένους χώρους που θα μπορεί να πάει ο κόσμος να μετρήσει την αρτηριακή πίεση και να πάρει οδηγίες από ειδικευμένο προσωπικό.\nΗ αρτηριακή υπερταση και εγκυμοσύνη\nΠρώτα από όλα να πούμε ότι η υπέρταση στην εγκυμοσύνη είναι επικίνδυνο πρόβλημα. Εάν δεν διαγνωστεί έγκαιρα και αν δεν αντιμετωπιστεί μπορεί να οδηγήσει σε σοβαρές επιπλοκές-ακόμα και το θάνατο της μητέρας και του εμβρύου, επομένως χρειάζεται ευαισθητοποίηση.\nΗ γυναίκα που πρόκειται να μείνει έγκυος, πρέπει να ξέρει ότι δεν πρέπει να έχει αυξημένο σωματική βάρος γιατί είναι δεδομένο ότι στην εγκυμοσύνη λόγω της ορμονικής έκρηξης θα αυξηθεί το σωματικό βάρος και η παρουσία του ευνοεί την υπέρταση, τον διαβήτη, και γενικότερες επιπλοκές. Επομένως, πρέπει να γίνει κάτι πριν, σε συνδυασμό βέβαια με διακοπή καπνίσματος, οινοπνεύματος και όλα τα συναφή.\nΑπό την στιγμή που θα διαπιστωθεί υπέρταση κατά τη διάρκεια της εγκυμοσύνης, σαφώς πρέπει να γίνει άμεση ενημέρωση του γιατρού και να γίνουν οι παρεμβάσεις των μη φαρμακευτικών.\nΣωστή δίαιτα – όχι απώλεια βάρους στην εγκυμοσύνη γιατί είναι απαγορευμένη, όχι πλήρης απουσία αλατιού γιατί απαγορεύεται. Υγιεινή διατροφή, μέτρια άσκηση και άσκηση που δεν παρουσιάζει κινδύνους τραυματισμού για την γυναίκα όπως το κολύμπι και άλλα. Φυσικά όχι αλκοόλ και κάπνισμα.\nΗ φαρμακευτική αγωγή και η υπέρταση στην εγκυμοσύνη και θηλασμό\nΕδώ χρειάζεται προσοχή γιατί τα φάρμακα τα οποία δίνουμε στον γενικό πληθυσμό απαγορεύονται στην εγκυμοσύνη. Επομένως, είναι πολύ σημαντικό η γυναίκα να ενημερώσει τον γιατρό της έτσι ώστε να πάρει τα κατάλληλα φάρμακα.\nΗ προεκλαμψία είναι η πιο σοβαρή επιπλοκή της υπέρτασης και πρέπει άμεσα να αντιμετωπιστεί γιατί διαφορετικά μπορεί να δημιουργήσει τεράστια προβλήματα.\nΕπίσης, τα φάρμακα που απαγορεύονται στην εγκυμοσύνη απαγορεύονται και στην γαλουχία, στην θηλασμό.\nΗ υπέρταση και η επεμβατική αντιμετωώπιση\nΣε ένα ποσοστό δυστυχώς υπερτασικών ασθενών -περίπου στο 3% -5%, παρόλο που δίνουμε πολλά αντιυπερτασικά φάρμακα και σε ικανή δόση, δεν μπορούμε να ρυθμίσουμε την πίεση.\nΣε αυτούς τους ασθενείς, σήμερα υπάρχει ελπίδα. Υπάρχει μια νέα μέθοδος που λέγεται απονευρώση των νεφρικών αρτηριών, κατά την οποία με μία ημέρα εισαγωγής στο νοσοκομείο, με τοπική αναισθησία, πάμε στην νεφρική αρτηρία, χορηγούμε υψίσυχνο ρεύμα και αυτό οδηγεί σε μείωση της πίεσης περίπου στο 80% των υπερτασικών ασθενών που υποβάλλονται στην μέθοδο, χωρίς να χειροτερεύει την νεφρική λειτουργία.\nΗ μέθοδος αυτή είναι για να μειωθεί η υψηλή πίεση και όχι για να μειωθεί ο αριθμός των χορηγούμενων αντιυπερτασικών φαρμάκων.\nΈχω αρτηριακή πίεση αυξημένη-Τι πρέπει να γνωρίζω\nCategories αρτηριακη υπερταση Tags αρτηριακη υπερταση, καρδιολογικό ιατρείο, καρδιολογικός έλεγχος, καρδιολογος αθηνα, υπερταση


Γ. Καράγκουτης: «Αυτό που μας γεμίζει όλους εμάς στον Ορφέα είναι το χαμόγελο στα πρόσωπα των παιδιών»\nΤρέχων Μηνας 14685\nΡαδιοφωνική συνέντευξη στον Βασίλη Αναστασιάδη και την ΕΡΑ Σερρών παραχώρησε το μεσημέρι της Τρίτης 28/11 ο υπεύθυνος των Ακαδημιών Μπάσκετ του Ορφέα Ν. Σκοπού Γιώργος Καραγκουτης. Την συνέντευξη μονοπώλησε το «Πανελλήνιο Τουρνουά Κορασίδων» που διοργανώνει ο Ορφέας το τριήμερο 3-5 Ιανουαρίου 2018 ενώ αναφορά έγινε και στο επιτυχημένο τουρνουά του Young Talents το Πάσχα που μας πέρασε το οποίο βρίσκεται σε πολύ καλό δρόμο ώστε να πραγματοποιηθεί για δεύτερη σερί χρονιά.\n«Αυτό που μας γεμίζει όλους εμάς στον Ορφέα είναι το χαμόγελο στα πρόσωπα των παιδιών τοσο των δικών μας στην Ακαδημία όσο και αυτών που συμμετείχαν στο Τουρνουά το Πάσχα. Ήταν πολύ ευτυχισμένα και τα μηνύματα και οι ευχαριστήριες επιστολές που λάβαμε μετά από ολους μας έκαναν να ξεχάσουμε όση κούραση και όσο άγχος είχαμε γιατί ομολογώ πως το εγχείρημα ήταν πάρα πολύ μεγάλο. Θεωρώ πως μπορούμε και πρέπει να δώσουμε την δυνατότητα και στα κορίτσια να ζήσουν ένα αντίστοιχο τουρνουά. Η ομάδα μας είναι πολύ καλή, μην ξεχνάτε πέρσι ήρθε πρώτη στο νομό. Η ιδέα γεννήθηκε ήδη από το καλοκαίρι και οι ομάδες οι οποίες ανταποκρίθηκαν στο κάλεσμα μας είναι από τις παραδοσιακές δυνάμεις του μπάσκετ, χρόνια στον χώρο, θεωρώ ότι θα είναι ένα πολύ ανταγωνιστικό τριήμερο γεμάτο δράση και χαμόγελο. Πέρα από αυτές τις ομάδες και τα παιδιά από πίσω έρχονται και οι γονείς οι οποίοι μένουν κατενθουσιασμένοι και με την πόλη, λάβαμε πάρα πολύ ευχαριστήρια μηνύματα για την φιλοξενία αλλά και για τα μέρη που τους είπαμε να πάνε να επισκεφθούνε και γενικότερα είναι μία προβολή όλου του Νομού, της πόλης των Σερρών και νομίζω τέτοια γενικότερα αθλητικά γεγονότα θα πρέπει να γίνονται πιο συχνά έχει ανάγκη ο Νομός από προβολή και μέσω του αθλητισμού είναι μια καλή ευκαιρία να προβληθεί προς τα έξω».\nΌσον αφορά το αν ξαναγίνει τουρνουά Young Talents των αγοριών ο κ. Καράγκουτης δήλωσε: «Μπορώ να πω πως είμαστε σε πολύ καλό σημείο για να έχουμε ακόμα πιο καλές ομάδες, ακόμα πιο δυνατά ονόματα. Ήδη έχει δηλώσει συμμετοχή ο Ολυμπιακός, γιατί πέρσι αισθάνθηκαν άσχημα που δεν μας τίμησε είχε κάποιους τραυματισμούς και δεν ήρθε στα αγόρια, φέτος έχει δηλώσει πρώτος από πολύ νωρίς συμμετοχή και εκτός του Ολυμπιακού θα έχουμε πολλές εκπλήξεις θα διοργανωθεί με επιτυχία και το δεύτερο Young Talents. Η ομάδα έχει δείξει τα τελευταία τέσσερα χρόνια σταθερά βήματα ανόδου σαν ακαδημία και έχει χτίσει ένα όνομα το οποίο είναι Πανελληνίως αναγνωρισμένο είναι ένα κίνητρο για όλες τις ομάδες. Δεν είναι τυχαίο πως είναι η δεύτερη απόπειρα που κάνουμε σε τουρνουά και όλες οι ομάδες μας είπανε ναι. Αυτό σημαίνει ότι είχαμε επιτυχία στα αγόρια ότι όλοι ήταν ευχαριστημένοι εκτός του ότι παίξανε πολύ καλά και ανταγωνιστικά ματς, διασκεδάσανε κιόλας και θεωρώ ότι και για αυτούς είναι τιμή να λαμβάνουν μία πρόσκληση από τον Ορφέα». Αναφορικά με το πόσοι επισκέπτες αναμένονται : «Αν πάρουμε το παράδειγμα του Πάσχα νομίζω ότι γύρω στα 250 άτομα θα έρθουν σίγουρα . Πέρσι 150 άτομα ήταν οι διαγωνιζόμενοι και άλλοι εκατό και πλέον ήταν οι συνοδοί, μείνανε για τρείς μέρες στην πόλη των Σερρών. »\nΣτη συνέντευξη παρενέβη τηλεφωνικά και ο Δήμαρχος Εμμ.Παππά κ. Δημήτρης Νότας που εξέφρασε την ικανοποίηση του για την ποιότητα της δουλειάς που γίνεται στις ακαδημίες του Ορφέα υπογραμμίζοντας την στήριξη του Δήμου στις όποιες προσπάθειες γίνουν!


Ιστορική Ρίβερ στο Μπερναμπέου: Με ανατροπή την Μπόκα στην... - Sportdog.gr - Αθλητικά Νέα | Ειδήσεις | Sport\nΣε "θρίλερ", όπως αναμενόταν, εξελίχθηκε ο δεύτερος τελικός του Κόπα Λιμπερταδόρες ανάμεσα στην Ρίβερ Πλέιτ και την Μπόκα Τζούνιορς, ο οποίος πέρασε από... σαράντα κύματα για να διεξαχθεί μετά από τα επεισόδια έξω από το "Μονουμεντάλ".\nΗ Μπόκα προηγήθηκε στο πρώτο ημίχρονο με τον Μπενεντέτο, όμως η Ρίβερ έφερε το ματς στα ίσια με τον Πράτο και το έστειλε στην παράταση (1-1). Στο έξτρα ημίωρο, οι "μιγιονάριος" πέτυχαν δύο γκολ με τους Κιντέρο και Μαρτίνες, νίκησαν με 3-1 και κατέκτησαν το τέταρτο Κόπα Λιμπερταδόρες της ιστορίας τους, το πρώτο σε τελικό απέναντι στην μισητή τους αντίπαλο.\nΈτσι παρατάχθηκαν οι δύο ομάδες:\nΓια την Ρίβερ Πλέιτ ο Αρμάνι ήταν κάτω από τα δοκάρια, οι Πινόλα και Μαϊντάνα στο κέντρο της άμυνας, ο Μοντιέλ στο δεξί άκρο και ο Κάσκο στο αριστερό. Αμυντικό χαφ ήταν ο Πόνσιο, έχοντας μπροστά του, τους Μαρτίνες, Παλάσιος, Έντσο Πέρες και Φερνάντεζ. Μοναδικός προωθημένος ήταν ο Πράτο.\nΑπό πλευράς Μπόκα ο Αντράντα ήταν στο τέρμα, οι Μαγκαγιάν και Ισκιέρδος στο κέντρο της άμυνας, ο Μπουφαρίνι δεξιά και ο Ολάσα αριστερά. Στην μεσαία γραμμή πήραν θέση οι Πάμπλο Πέρες, Μπάριος και Νάντεζ και στην επίθεση ήταν οι Παβόν, Βίλα και Μπενεντέτο.\nΤο παιχνίδι στο "Σαντιάγκο Μπερναμπέου" είχε ρυθμό από το ξεκίνημα, παρότι φαινόταν ότι και οι δύο ομάδες έδειχναν να προσέχουν περισσότερο την άμυνά τους. Η Ρίβερ ήταν ένα "κλικ" πιο κινητική, αν και η πρώτη καλή στιγμή ανήκε στην Μπόκα στο 11' με ένα σουτ του Πάμπλο Πέρες που μπλόκαρε ο Αρμάνι.\nΣτο 30' ξανά οι "xeneizes" απώλεσαν τεράστια ευκαιρία, όταν ο Πέρες είδε την μπάλα να του έρχεται μέσα στην περιοχή μετά από φάουλ, να σουτάρει, αλλά τον Κάσκο να βάζει την κόντρα και να φεύγει έξω.\nΗ Ρίβερ συνέχισε να έχει την υπεροχή, όμως η Μπόκα είχε την ουσία και λίγο πριν λήξει το πρώτο ημίχρονο κατάφερε να ανοίξει το σκορ με τρομερή προσπάθεια του Μπενεντέτο.\nΟ Νάντες έβγαλε τρομερή κάθετη στον επιθετικό της Μπόκα, αυτός απέφυγε δύο παίκτες της Ρίβερ και πλάσαρε ιδανικά τον Αρμάνι για το 0-1, που ήταν και το σκορ του πρώτου ημιχρόνου.\nΤο δεύτερο μέρος ξεκίνησε με μια καλή φάση για τους "μιγιονάριος", όταν ο Φερνάντες έπιασε το σουτ στο 49', όμως η μπάλα έφυγε λίγο έξω από την εστία της Μπόκα. Στο 57' η Ρίβερ διαμαρτυρήθηκε για πέναλτι, όταν ο Πράτο "τσίμπησε" την μπάλα προ του Αντράντα, όμως τελικά ο διαιτητής έδωσε επιθετικό φάουλ για προβολή πάνω στον τερματοφύλακα της Μπόκα.\nΣτο 68' η Ρίβερ κατάφερε να φτάσει στην ισοφάριση με ένα πανέμορφο γκολ, στο οποίο οι παίκτες της "έκρυψαν" τη μπάλα. Μετά από φοβερό συνδυασμό και παράλληλη του Φερνάντες, ο Πράτο πλάσαρε εύστοχα και έκανε το 1-1, κάνοντας "θρίλερ" τον τελικό.\nΣτα εναπομείναντα λεπτά κυριάρχησαν τα σκληρά μαρκαρίσματα και ένα έμμεσο για την Μπόκα, όπου δεν βγήκε κάτι αξιόλογο, με αποτέλεσμα ο αγώνας να οδηγηθεί στην παράταση μετά το 2-2 του πρώτου ματς (δεν μετρούν τα εκτός έδρας γκολ).\nΜε το "καλημέρα" στην παράταση η Μπόκα έμεινε με δέκα παίκτες, όταν ο Μπάριος υπέπεσε σε σκληρό φάουλ πάνω στον Παλάσιος και είδε την δεύτερη κίτρινη. Οι αριθμητικές ισορροπίες άλλαξαν, όμως η Ρίβερ δυσκολευόταν να πλησιάσει την περιοχή της Μπόκα, αλλά το έκανε μία και καλή φορά και πέτυχε το γκολ που της έδωσε το προβάδισμα και άνοιξε τον δρόμο για τη νίκη.\nΗ μπάλα, λοιπόν, έφτασε εκτός περιοχής στον Κιντέρο στο 109', που έπιασε ένα πανέμορφο σουτ με το αριστερό, με το οποίο έστειλε τη μπάλα πρώτα στο οριζόντιο δοκάρι και εν συνεχεία στα δίχτυα της ομάδας του.\nΗ Μπόκα πίεσε πολύ για την ισοφάριση, είχε δοκάρι με τον Τέβες στο 120', όμως η Ρίβερ πέτυχε και τρίτο γκολ στην αντεπίθεση με τον Μαρτίνεζ στις καθυστερήσεις, διαμορφώνοντας το τελικό 3-1 και με σπουδαία ανατροπή, πήρε ιστορικό τίτλο στο Κόπα Λιμπερταδόρες, για πρώτη φορά απέναντι στην μισητή αντίπαλό της.\nΔείτε τα τέσσερα γκολ της αναμέτρησης:


Ξενοδοχεία Αθήνας: Αρνητικά αποτελέσματα το Α’ εξάμηνο 2019 - BnB News\nPress Room 16 Ιουλίου 2019, 15:47 16 Ιουλίου 2019\nΠτωτική πορεία καταγράφουν τα ξενοδοχεία της Αθήνας το Α’ εξάμηνο του 2019. Στην Πληρότητα, η πτώση φτάνει το (-)3,8% και στο Έσοδο ανά Διαθέσιμο Δωμάτιο (Rev Par) στο (-)2,9%. Οριακά θετική αλλαγή (1.0%) σημειώνεται στη Μέση Τιμή Δωματίου. Τα στοιχεία αυτά προκύπτουν από τα μηνιαία δελτία της ΕΞΑΑΑ (Ένωση Ξενοδόχων Αθηνών-Αττικής & Αργοσαρωνικού) και της GBR Consulting.\nΕιδικά η πληρότητα για τα ξενοδοχεία της Αθήνας το εξάμηνο «έκλεινε» αρνητικά (και) ανά μήνα, σε ποσοστά έως και -8.6%.\nΗ δε μέση τιμή δωματίου και το rev par επίσης παρουσίασαν έντονες «αναταράξεις» από μήνα σε μήνα. Τον μήνα Ιούνιο σημείωναν πτωτική πορεία σχεδόν κατά (-) 5%. Σημειώνεται πως ο Ιούνιος, ο οποίος διατήρησε οριακά (+0.9%) την πληρότητα του περσινού Ιουνίου, ως καλοκαιρινός μήνας θεωρείται μήνας «αιχμής».\nΗ Ένωση Ξενοδόχων επισημαίνει πως η Αθήνα δέχεται το μεγαλύτερο όγκο αφίξεων επισκεπτών (περίπου 8.200.000 επισκέπτες). Πρόκειται για την σημαντικότερη διεθνής ‘πύλη εισόδου’ στη χώρα μας. Πολλοί εξ’ αυτών συνεχίζουν και προς λοιπούς προορισμούς. Αλλά σε κάθε περίπτωση τα στοιχεία που καταγράφουν αύξηση των αφίξεων επισκεπτών στο αεροδρόμιο τα τελευταία χρόνια δεν συνάδουν με την τόσο μεγάλη απόκλιση και τις εντυπωσιακά πτωτικές τάσεις που καταγράφουν τα ξενοδοχεία της Αθήνας από τα τέλη του 2018 .\nΓιατί πλήττονται τα ξενοδοχεία της Αθήνας\nΗ ΕΞΑΑ αποδίδει τις αιτίες της πτώσης στην υπερπροσφορά κλινών στην Αθήνα, όλων των τύπων καταλυμάτων, αλλά και στην αλλαγή του κλίματος σε ό,τι αφορά στη σχέση προσφοράς – ζήτησης.\nΚαλεί μάλιστα την πολιτεία (ηγεσία Τουρισμού και εμπλεκόμενα Υπουργεία), την τοπική κοινωνία (Περιφέρεια –Δήμοι) αλλά και τους τουριστικούς φορείς να συνεργαστούν στενά μεταξύ τους «προκειμένου να αντιμετωπιστεί εγκαίρως το μείζον ζήτημα της άναρχης τουριστικής ανάπτυξης στην Αθήνα που μαζί με όλα τα παράπλευρα και χρόνια προβλήματα (ασφάλεια – καθαριότητα – ειδική υποδομή κ.λπ.) υποσκάπτουν τη σύγχρονη και ανταγωνιστική τουριστική ταυτότητα της πόλης μας».\nΌπως σημειώνει: «Απαιτείται τουριστικός επανασχεδιασμός, νέοι στόχοι με βάση τις καταγεγραμμένες προτεραιότητες και φυσικά, στρατηγική (μεσοπρόθεσμης και μακροπρόθεσμης) περαιτέρω ανάπτυξης του Τουρισμού της Αθήνας – Αττικής. Από πλευράς ΕΞΑΑΑ, υπάρχουν συγκεκριμένες θέσεις και προτάσεις καθώς έχουμε εργαστεί με αυτή την προσέγγιση και προς αυτή την κατεύθυνση, επί σειρά ετών».\nPrevious ArticleΧιλιάδες ακίνητα χωρίς ΑΜΑ στην πλατφόρμα της AirbnbNext ArticleSonder: Έρχεται το αντίπαλο δέος ξενοδοχείων και bnb!


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: “Αν είπατε όσα θέλατε να πείτε, μπορώ να φύγω τώρα; ” [Βούδας (OSHO)]\nΕκείνοι οι άνθρωποι είπαν: «Θα πρέπει να τα μοίρασαν στο χωριό ή θα πρέπει να τα έφαγαν οι ίδιοι».\nΟ Βούδας είπε: «Σκεφτείτε το λοιπόν. Έρχεστε με αυτές τις προσβολές κι εγώ λέω: “Αρκετά. Έχω τελειώσει με αυτό. Δεν μου κάνει τίποτε. Τι θα κάνετε; Θα πρέπει να τις πάρετε εσείς. Σας λυπάμαι”».\nΗ απόφαση είναι δική σας. Η ζωή είναι δική σας απόφαση, δική σας ελευθερία.


ΚΑΤΑΠΛΗΚΤΙΚΉ ΚΡΕΠΑ - Κριτικές για Κρέπα της Ρωξάνης, Χανιά, Ελλάδα - TripAdvisor\nΚΑΤΑΠΛΗΚΤΙΚΉ ΚΡΕΠΑ - Κρέπα της Ρωξάνης\nΚρέπα της Ρωξάνης\nΚριτική για: Κρέπα της Ρωξάνης\nΧάληδων 110, Χανιά, Κρήτη 731 31, Ελλάδα\nΝο 12 από 34 Επιδόρπιο για: Χανιά\nΠερασαμε για μια κρεπα στο χερι. Ειχαμε ακουσει πολυ καλες κριτηκες κ οντως ειχαν δικαιο. Ηταν μια υπεροχη κρεπα με πλουσια υλικα χωρις τσιγκουνιες ή πασαλιματα για να δειξει οτι εβαζε οτι του ζητησαμε. Πολυ καλη τιμη για μια γλυκια κρεπα στο χερι!!\nΡωτήστε το χρήστη PanosB130 για το Κρέπα της Ρωξάνης\n7 - 11 από 33 κριτικές\nΦανταστική κρέπα και άμεση εξυπηρέτηση. Επίσης σε πολύ καλή τιμή και σε ποσότητες υλικών που ήταν τίμιες και άκρως χορταστικές. Όσο για τη γλυκιά, κολαση\nΡωτήστε το χρήστη Alexis S για το Κρέπα της Ρωξάνης\nΕυχαριστούμε, Alexis S\nΠολυ ωραια κρεπα κ πολυ καλη εξυπηρετηση...! Ειναι το μονο μαγαζι στην κρητη που ο λογαριασμος ηταν 2.80 και εψαχνα 0.10 λεπτα και μου ειπε δεν πειραζει ειμαστε ενταξει.\nΡωτήστε το χρήστη mariastathis για το Κρέπα της Ρωξάνης\nΤο επισκέφτηκα μετά από αρκετά χρόνια και διαπίστωσα ότι διατηρεί ακόμα την ποιότητα και τη νοστιμιά του. Έχει τρομερά μεγάλη ποικιλία από υλικά τόσο για αλμυρή όσο και για γλυκιά κρέπα. Οι τιμές των υλικών είναι ικανοποιητικές. Το ψήσιμο της ζύμης είναι εξαιρετικό και η ποσότητα των υλικών που βάζουν μέσα είναι γενναιόδωρη. Αξίζει σίγουρα για γρήγορο φαγητό στο κέντρο των Χανίων.\nΡωτήστε το χρήστη Αλέξανδρος Χ για το Κρέπα της Ρωξάνης\nΜεγαλη και φθηνη\nΕχει παντα παρα πολυ κοσμο. Εχει μεγαλη ποικιλια σε υλικα και το μεγεθος της ειναι πολυ καλο!Αρκετα οικονομικη και γευστικη.\nΡωτήστε το χρήστη danae_mily για το Κρέπα της Ρωξάνης\nΚρέπα της Ρωξάνης: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΑρωμα Εστιατόριο Μπαρ\nΣταλός, Νομός Χανίων\nΚρέπα της Ρωξάνης: Έχετε πάει; Μοιραστείτε τις εμπειρίες σας!


Απορία Ψάλτου Βηξ – AMFISSAFACE\nΤη Δευτέρα 6 Ιουνίου η συνεδρίαση του Δημοτικού Συμβουλίου Δ. Δελφών, ξεκίνησε με πρώτο και κυρίαρχο θέμα τις εξελίξεις και τα διαχρονικά συμβαίνοντα στην -και με- την εταιρεία εξορύξεων της περιοχής μας.\nΈως εδώ όλα «καλά» και συνηθισμένα. Χρόνια η δυσκολία της μόνιμης αντίδρασης των συνδικάτων και των πολιτικών υποκειμένων στις πολιτικές που εκπορεύονται από την εργοδοσία. Ειδικά η μεταλλευτική εργοδοσία στην οποία θα μπορούσαμε να προσάψουμε τον τίτλο του πρωταθλητή όχι μόνο για την σκληρότητα της αλλά και για τον ειδικό ρόλο της στην κάθε προσπάθεια πρωταρχικής συσσώρευσης στον καπιταλισμό.\nΤα γεγονότα -μετά την τελευταία «επίσκεψη» των επιθεωρητών μεταλλείων και τις σχετικές αποκαλύψεις τους- εν δυνάμει αλλάζουν τα δεδομένα, στριμώχνουν την ιδιοκτησία.\nΠροσπαθώ λοιπόν να καταλάβω την τακτική των παρατάξεων του δημοτικού συμβουλίου Δ. Δελφών καθώς και του σωματείου και του Εργατικού Κέντρου Φωκίδας, στο θέμα με την εταιρεία μεταλλείων της περιοχής. Η ενημέρωση μου από τα σάιτ και την εφημερίδα αλλά και η άμεση γνώση του προβλήματος από όλες τις προηγούμενες φορές και περιπτώσεις με οδηγεί σε σκέψεις και απορίες. Η διαδικασία της σύγκρουσης ήταν προδιαγεγραμμένη μετά την έναρξη των πρώτων απολύσεων.\nΣτις 17 Μαΐου έγινε συνάντηση του σωματείου με τον Γενικό Γραμματέα του υπουργείου Εργασίας με παρέμβαση του βουλευτή του νομού. Εκεί αποφασίστηκε να γίνει 3μερής, δηλ. σωματείο, εργοδοσία και Υπουργείο.\nΤο μάθαμε καθυστερημένα από δελτίο τύπου του βουλευτή. Μετά έρχεται το θέμα στο δημ. συμβούλιο ουσιαστικά από το σωματείο. Στο δημ. συμβούλιο που καταλήγουμε;\nΑπόφαση για επίσκεψη των επικεφαλής δημοτικών παρατάξεων στην εταιρεία, ενώ το σωματείο χθες προχώρησε σε 2μερή σωματείου – εταιρείας αντί να επισπευστεί η τριμερής συνάντηση!!!\nΑυτό το παιγνίδι άριστα -κατά την γνώμη μου- εξυπηρετείται από τις τελευταίες κινήσεις και αποφάσεις. Ο έλεγχος των υπηρεσιών στις στοές, η αποκάλυψη όλων των παρανομιών, θα κάρφωναν εν δυνάμει στον τοίχο την εταιρεία κατά τη διάρκεια της τριμερούς συνάντησης και θα αποδυνάμωναν την όποια αποτελεσματικότητα της τακτικής της, με δεδομένη μάλιστα την συνεπή στάση του βουλευτή σε αυτή την σύγκρουση. Αντί λοιπόν να πέσει το βάρος σε αυτή την κατεύθυνση επιλέγεται ουσιαστικά να κλείσει το ζήτημα, πράγμα που ευνοεί την εταιρεία αφού τα ντοκουμέντα είναι όλα εναντίον της. Και όλα αυτά με τους απολυμένους στη μοίρα τους…


Kinect - Tελική ετυμηγορία | Game20.gr\nKinect - Tελική ετυμηγορία\nMarioland, Πέμπτη 25 Νοέμβριος 2010 0 Tweet\nΞεκίνησε ως υπόσχεση για την εξέλιξη του motion gaming. Πέρασε από χίλια μύρια κύματα μέχρι να καθοριστεί ως τελικό προϊόν, με προσθαφαιρέσεις χαρακτηριστικών, υπερβολικές ίσως υποσχέσεις από την πλευρά της MS κλπ, ενώ οι gamers και ο τύπος ακολουθούσαν την πορεία του προς την κυκλοφορία με ανάμικτα συναισθήματα. Ο λόγος φυσικά για το Kinect. Το είδαμε κι εμείς εδώ και αρκετές ημέρες σε γιορτές και πανηγύρια. Πως δουλεύει, πως αντιλαμβάνεται τις κινήσεις κλπ. Όμως, πάντα κάποιος άλλος το είχε στήσει και το είχε βάλει σε λειτουργία. Τι γίνεται όμως όταν πλέον το «θαυματάκι» της Microsoft μπαίνει στο σαλόνι μας;\nΤο setup είναι απλή υπόθεση σε γενικές γραμμές. Για τους κατόχους του παλιού Xbox 360, η κατάσταση με τα καλώδια είναι ελαφρώς πιο μπερδεμένη. Φανταστείτε λοιπόν στο καλώδιο της συσκευής μια διακλάδωση που σε αυτήν συνδέονται η τροφοδοσία και την USB. ΟΚ μπορεί να είναι ικανοποιητικό το μήκος με αυτόν τον τρόπο, αλλά την... μακαρονάδα από καλώδια ποιος θα την φάει; Οι κάτοχοι του Xbox 360 S μπορούν να κοιμούνται ήσυχοι πάντως. Με ένα καλώδιο ξεμπέρδεψαν. Χώνουμε λοιπόν την USB στο πίσω μέρος του Xbox μας (kinky stuff) και την τροφοδοσία στην πρίζα και ξεκινάμε την κονσόλα μας. Ο σένσορας αναγνωρίζεται αμέσως και μετά από ένα μικρό update αρχίζει η διαδικασία ρύθμισης.\nΟ wizard είναι πολύ απλός. Χρειάζεται μόνο υπομονή γιατί θα σας ζητηθεί να κάνετε κάποια πράγματα για να ρυθμιστούν η κάμερα και το μικρόφωνο. Το τελευταίο δε, έχει το πιο ενοχλητικό calibration, αφού σας ζητάει να τσιτώσετε για λίγο την ένταση για να μπορέσει να βρει τα σωστά επίπεδα ακύρωσης ήχου και να μην ακούγεται ηχώ όταν μιλάτε με άλλους. Για το τέλος των ρυθμίσεων μένει ο ανείπωτος τρόμος και φόβος του Kinect, το οπτικό calibration ώστε να οριστεί το play space στο οποίο θα σας βλέπει. Θα πρέπει να πάρετε την διεστραμμένη χαμογελαστή κάρτα μέσα από κάποιο τίτλο (υπάρχει και στο παιχνίδι-δώρο Kinect Adventures) και κατά την διάρκεια της διαδικασίας να την προσαρμόσετε σε κάτι ζεύγη γυαλιών που εμφανίζονται επί της οθόνης.\nH ρύθμιση του Kinect ID είναι πολύ μπελαλίδικη.\nΜόλις τελειώσετε της ρυθμισούλες σας, έρχεται η ώρα για το Kinect Center. Πρόκειται για μια μικρογραφία του dashboard του οποίου τις επιλογές τις επισκέφτεστε με την Force… εχμ, το Kinect ήθελα να πω. Το μόνο που χρειάζεται είναι να χαιρετίσετε το Kinect και αυτό θα σας βάλει αμέσως στο Kinect Center από το dashboard. Από εκεί μπορείτε να ξεκινήσετε το παιχνίδι που βρίσκεται μέσα στην κονσόλα, να δείτε το βίντεο από τα νεότερα παιχνίδια, να ντύσετε το avatar σας κλπ, αλλά το κυριότερο είναι ότι μπορείτε να επαναλάβετε την διαδικασία ρύθμισης της συσκευής. Ιδιαίτερα χρήσιμο αν τύχει να αλλάξετε την διαρύθμιση του δωματίου η την θέση του σένσορα. Ο χώρος είναι η μεγάλη πληγή του Kinect. Παρ’ όλο που ζω σε ένα σπίτι που διαθέτει αρκετή άπλα, χρειάστηκε να μετακινήσω κάποια πράγματα. Όσοι όμως έχετε μικρό χώρο, θα πρέπει να συμβιβαστείτε με το single-player ή να παίζετε με τους άλλους σε γύρους.\nΑς δούμε όμως το πόσο ανταποκρίνεται ο σένσορας στις κινήσεις σας. Μετά από προσεκτικό calibration, το lag είναι υπαρκτό, αλλά όχι όσο είχαμε δει στα διάφορα events. Στα περισσότερα παιχνίδια δεν θα βρείτε δυσκολία στο να συγχρονιστείτε. Όμως, θα πρέπει να θέσετε μια νοητή γραμμή (ή έστω μια πραγματική) για το πού σας «βλέπει» το Kinect και πού όχι. Υπάρχει περίπτωση κάποιος ενθουσιώδης παίκτης να πάει πιο κοντά ή πιο μακριά απ’ όσο πρέπει και δεν υπάρχει τίποτα που να το ορίζει, εκτός από την ειδοποίηση στην οθόνη σας. Εγώ, έχοντας ένα χαλί με σχέδια, έθεσα ως όριο μια συγκεκριμένη γραμμή.\nΌταν δείτε αυτή την οθόνη, τρέξτε να σωθείτε!\nΕκτός από τα παιχνίδια, υπάρχει και η λειτουργία Video Kinect που σας επιτρέπει να καλέσετε τους φίλους σας στο Xbox Live ή στο Live Messenger και να συνομιλήσετε με βίντεο. Το Kinect σας ακολουθεί στο δωμάτιο και μόλις δει δεύτερο άτομο, κάνει zoom-out. Δεν χρησιμοποιεί το ενσωματωμένο μοτέρ πάντως, αν και αυτό θα ήταν ακόμα πιο... cool. Ελπίζω, όταν (αν) βγουν επίσημα οι drivers για Windows, να μην γίνει η επίσημη κάμερα του... chatroulette…\nΤέλος, η σημαντική ερώτηση: είναι διασκεδαστικό; Μπορεί το Kinect να γίνει η ψυχή του πάρτι; Πρόσφατα μάζεψα στο σπίτι τις δυο ξαδέρφες μου που μένουν δίπλα και έναν φίλο. Για να κάνουμε τα μαθηματικά, είχαμε δύο casual gamers, ένα harcore (η αφεντιά μου) και μία non-gamer. Σε γενικές γραμμές, το... πάρτι είχε επιτυχία, με τους πάντες να περνάνε περίφημα παίζοντας ή βλέποντας τους άλλους να παίζουν. Τα παιχνίδια είναι στην πλειονότητά τους κατανοητά σε όλους και όλοι προσαρμόστηκαν γρήγορα στον χειρισμό. Κάποιοι βέβαια είχαν προβλήματα σε συγκεκριμένα παιχνίδια, αλλά αυτά θα τα αναφέρουμε στα επιμέρους reviews αυτών των τίτλων.\nΕίναι ελαφρώς... κουμούτσα.\nΤο έχω πει και θα το ξαναπώ: το Kinect δεν είναι τέλειο ούτε κατά διάνοια. Είναι εν τούτοις μια ολοκαίνουρια τεχνολογία, που έχει πάρα πολλές δυνατότητες που μένουν να εξερευνηθούν από τους δημιουργούς παιχνιδιών. Σε πάρτι καταφέρνει να προκαλεί άφθονη διασκέδαση, οπότε... achievement unlocked. Μετά από την εμπειρία μου με το Kinect, περιμένω με ακόμα περισσότερη αγωνία να δω τι θα μας προσφέρουν η Microsoft και οι λοιποί developers, και βέβαια “υβριδικά” παιχνίδια που παντρεύουν τον παραδοσιακό χειρισμό με τα motion controls.


Άρχισε το...πλιάτσικο των σκηνικών που είχαν στηθεί για το 'Νησί'! » loutrakiblog\nΆρχισε το…πλιάτσικο των σκηνικών που είχαν στηθεί για το ‘Νησί’!\nΑπίστευτο κι όμως ελληνικό! Πριν καλά καλά ολοκληρωθούν τα γυρίσματα ξεκίνησε και η λεηλάτηση των σκηνικών που είχαν στηθεί για τις ανάγκες της τηλεοπτικής σειράς “Το Νησί” ! τη σοβαρή αυτή καταγγελία έκανε στο Δημοτικό Συμβούλιο Αγίου\nΝικολάου ο πρόεδρος της Δημοτικής Κοινότητας Ελούντας Βαγγέλης Μαυρικάκης που ζήτησε να προστατευθεί ο χώρος!\n“Τώρα, αυτό που παρουσιάστηκε απόψε είναι μια λεηλάτηση των σκηνικών. Ορισμένοι έξυπνοι πήγανε και αποξηλώσανε τις ταμπέλες που είχανε τα μαγαζιά, τα φανάρια, τα πήραν. Αύριο θα πάρουνε πόρτες, μεθαυριο ακόμα και τοίχους, πιστεύω μέχρι την Κυριακή να μην έχει μείνει τίποτα” τόνισε ο κ.Μαυρικάκης.\nΣτο Δημοτικό Συμβούλιο συζητιόταν το ενδεχόμενο να αναλάβει ο Δήμος Αγίου Νικολάου την προστασία και τη συντήρηση των σκηνικών της δημοφιλούς σειράς στην πάνω Ελούντα, ώστε να είναι επισκέψιμα για έλληνες και ξένους τουρίστες.\nΉδη, με το που τέλειωσαν τα γυρίσματα, ο σκηνογράφος της σειράς και η εταιρία παραγωγής με δημόσια δήλωση τους ανέφεραν ότι παραχωρούν τα σκηνικά στους τοπικούς φορείς, αν αναλάβουν αυτοί τη συντήρηση και προστασία. Όμως, πριν καν ληφθεί η παραμικρή απόφαση για το θέμα, κάποιοι επιτήδειοι έσπευσαν να ωφεληθούν ξεκινώντας το “πλιάτσικο” στα σκηνικά της δημοφιλούς σειράς στην Πάνω Ελούντα.\nlbarticles2011-01-21T02:35:46+02:0021 Ιαν 2011 | 02:35|Categories: Χωρίς κατηγορία|Tags: notag|0 Σχόλια


«Τρελάθηκε» ο Lovren όταν βρήκε σκουπίδια στην παραλία: «Ας σοβαρευτούμε, ξυπνήστε» (vid) - LiverpoolFans.gr\n«Τρελάθηκε» ο Lovren όταν βρήκε σκουπίδια στην παραλία: «Ας σοβαρευτούμε, ξυπνήστε» (vid)\n4 Ιουνίου, 2020 Νίκος Γιαμπολδάκης\nΜια δυσάρεστη έκπληξη περίμενε τον αμυντικό της Liverpool, Dejan Lovren, στη βόλτα του στην παραλία Formby.\nΟ Dejan Lovren θέλησε να εκμεταλλευτεί το απογευματινό ρεπό του με μια βόλτα για περπάτημα στην παραλία Formby. Εκεί, όμως, αντίκρυσε μια συστάδα από κάθε λογής σκουπίδια, εικόνα που του προκάλεσε την ανάγκη να κοινοποιήσει άμεσα ένα βίντεο στον προσωπικό του λογαριασμό στο Facebook, προσπαθώντας να αφυπνίσει τους ακολούθους του.\nΟ θυμός του Κροάτη αμυντικού είναι εμφανής στο βίντεο, όπως και η απόπειρα του να περάσει στο κοινό μηνύματα ευαισθητοποίησης για το περιβάλλον αλλά και το συνάνθρωπο.\nΔιαβάστε στα ελληνικά όσα είπε και δείτε στο τέλος τις εικόνες:\n«Ήρθα στο ρεπό μου στην παραλία, για περπάτημα, και αυτό που βρήκα – συνήθως δε μιλώ για όσα βλέπω, αλλά αυτήν τη φορά δε μπορώ να μείνω σιωπηλός. Όπως βλέπετε – τι είναι αυτά; Είναι σκουπίδια. Η αμμουδιά είναι γεμάτη από γυαλιά, μπουκάλια, πλαστικά, τα πάντα.\nΔεν το δέχομαι αυτό, είναι αδύνατον να προσπαθείς να καταλάβεις τα άτομα που αφήνουν τα σκουπίδια τους έτσι. Έρχεσαι με τους φίλους σου, έρχεσαι στην παραλία, περνάς καλά και ύστερα τα αφήνεις εκεί… Πάρε την ευθύνη. Πρέπει να ξυπνήσουμε – γιατί μερικά πράγματα σήμερα δεν βγάζουν – και πρέπει να δουλέψουμε τους εαυτούς μας. Ειδικότερα γύρω από το περιβάλλον και γύρω από το πόσο νοιαζόμαστε ο ένας για τον άλλον.\nΔεν είναι ότι πρέπει να νοιαζόμαστε μόνο για τον κόσμο, είναι και για τα ζώα επίσης, ακόμα και για άλλους ανθρώπους, για τα παιδιά μου. Τι θα γίνει αν κάποιος πατήσει σε αυτά και κοπεί στο πόδι ή κάτι τέτοιο;\nΑς αρχίσουμε να σοβαρευόμαστε. Σας εκλιπαρώ, αφυπνιστείτε και σκεφτείτε τις αποφάσεις που παίρνετε σήμερα, γιατί σήμερα θα πρέπει να γίνουμε μέρος της λύσης, όχι της μόλυνσης. Οπότε, σας παρακαλώ, βγάλτε τα δικά σας συμπεράσματα και σκεφτείτε το, και μην αφήνετε τα βρώμικα σκουπίδια σας εδώ. Ευχαριστώ».\nΗ δημοσίευση του βίντεο στο Facebook συνοδεύτηκε από τα εξής λόγια του Κροάτη:\n«Ο καθένας από εμάς μετρά, έχει να παίξει κάποιο ρόλο και κάνει τη διαφορά. Ο καθένας από εμάς πρέπει να είναι υπεύθυνος για τη ζωή του και, περισσότερο απ’ όλα, να δείχνει σεβασμό στα ζώντα γύρω μας, ειδικά στους άλλους ανθρώπους».\nPrevious Liverpool εναντίον Liverpool σε άδειο Anfield: Πώς πήγε αυτό; (pics-vid)\nNext Στην Chelsea ο Timo Werner


Αποχώρησε από τη συνεδρίαση του Δ.Σ. Μετεώρων η παράταξη Αβραμόπουλου (ΒΙΝΤΕΟ) | TaMeteora.gr\nΕπεισοδιακή ήταν η αρχή της συνεδρίασης του Δημοτικού Συμβουλίου του Δήμου Μετεώρων το απόγευμα της Πέμπτης, καθώς η παράταξη της μείζονος Αντιπολίτευσης αποχώρησε από τη συνεδρίαση.\nΟ Λευτέρης Αβραμόπουλος έθεσε προ ημερησίας διατάξεως το θέμα των τραπεζοκαθισμάτων στην πόλη, το θέμα των αδρανών υλικών (ποσότητες που δόθηκαν και χρήματα που έχει εισπράξει ο δήμος και πού πήγαν τα χρήματα) και τη στασιμότητα των εργασιών στο πάρκο Χρήστου Σινάνη. Επίσης, για το θέμα της αποχέτευσης ομβρίων ρώτησε τι γίνεται με τον εργολάβο που λέει ότι δεν του αποδίδεται ο ΦΠΑ, για το δίκτυο ύδρευσης που καθυστερούν οι συνδέσεις, καθώς και για το αθλητικό κέντρο Καστρακίου. Τέλος, τόνισε ότι η παράταξή του δικαιώνεται με το αποτέλεσμα της δημοπρασίας για την αποκομιδή των απορριμμάτων, και την τροπή ποθ πήρε με τον ένα και μοναδικό ενδιαφερόμενο που κατέθεσε εγγυητική επιστολή. Κάνουμε ερωτήσεις, καταθέτουμε αιτήσεις και βλέπουμε έργα να βαλτώνουν, τόνισε.\nΓια τα δύο τελευταία θέματα ο Δήμαρχος Θεόδωρος Αλέκος είπε ότι αρμόδια είναι η οικονομική υπηρεσία. Για τα τραπεζοκαθίσματα είπε ο δήμος προχωρά στην οριοθέτηση σε κάθε κατάστημα. Για τα αδρανή υλικά είπε ότι πρώτη φορά μπήκε σειρά στο θέμα, και ο Δήμος εισέπραξε πρόσφατα 108.000 ευρώ για το πρώτο τετράμηνο του 2022 από τον ανάδοχο του Ε65. Για το Πάρκο Χρήστου Σινάνη είπε ότι υπάρχει σοβαρό πρόβλημα με τον ανάδοχο του έργου. Το έργο έχει ατέλειες και πιέζουμε να παραδοθεί, σημείωσε.\nΑπό την 1η Απριλίου είπε ότι δημιουργήθηκε θέμα με τον ανάδοχο του έργου των ομβρίων για το θέμα του ΦΠΑ, που η ΔΕΥΑΜ δεν μπορεί να πληρώνει, διότι επικαλείται διάταξη σχετικού νόμου. Συζητείται η τροποποίηση της σύμβασης.\nΟ κ. Αβραμόπουλος δεν έδειξε ικανοποιημένος από τις απαντήσεις του κ. Αλέκου και άρχισε τη δευτερολογία του.\nΟ κ. Αλέκος παρενέβη λέγοντας ότι μετά τη δική του τοποθέτηση, τελειώνει η συζήτηση των ερωτήσεών του.\nΤότε, ο κ. Αβραμόπουλος είπε ότι η παράταξή του αποχωρεί από τη συνεδρίαση για τη φράση του αυτή.\nΣτη συνέχεια ο Δειυθυντής της ΔΕΥΑΜ Χρήστος Τασίκας αναφέρθηκε στο θέμα της αποχέτευσης ομβρίων και κατέληξε σημειώνοντας ότι αναμένεται το πόρισμα του Ελεγκτικού Συνεδρίου.\nΠροηγούμενο άρθροΣυνεδρίασε η Επιτροπή Ποιότητας Ζωής του Δήμου Μετεώρων – Οι αποφάσεις\nΕπόμενο άρθροΣυνεδρίασε το Δημοτικό Συμβούλιο Μετεώρων – Οι αποφάσεις\nΜαραθώνια συνεδρίαση για το Δημοτικό Συμβούλιο του Δήμου Μετεώρων\nΣυνεδριάζει την Τετάρτη 29/6 το Δ.Σ. του Δήμου Μετεώρων – Στα θέματα και η Αδόμητη Ζώνη Μετεώρων\n24 Ιουνίου 2022, 13:22\nΣυνεδριάζει την Πέμπτη 26/5 το Δ.Σ. Μετεώρων – Τα θέματα\n20 Μαΐου 2022, 13:51\nΣυνεδρίασε το Δημοτικό Συμβούλιο Δ. Μετεώρων – Οι αποφάσεις που λήφθηκαν\n18 Απριλίου 2022, 13:29


Αυτά είναι τα παράξενα πράγματα που σκέφτονται οι άντρες και οι γυναίκες κατά τη διάρκεια του σ3ξ! | To Mpriki\nΌταν ξεντύνεστε και πέφτετε στο κρεβάτι (ή όπου αλλού) για να κάνετε παθιασμένο σeξ, καμιά φορά τυχαίνει να μην είσαι 100% εκεί. Ή το ίδιο μπορεί να τύχει και σ’ εκείνον. Σίγουρα δεν είναι και το καλύ…\nΌταν ξεντύνεστε και πέφτετε στο κρεβάτι (ή όπου αλλού) για να κάνετε παθιασμένο σeξ, καμιά φορά τυχαίνει να μην είσαι 100% εκεί. Ή το ίδιο μπορεί να τύχει και σ’ εκείνον. Σίγουρα δεν είναι και το καλύτερο πράγμα στον κόσμο να συνειδητοποιείς ότι τη στιγμή που κάνετε σeξ, το μυαλό σου ταξιδεύει αλλού, αλλά φαντάσου πόσο δυσκολότερο είναι για τον άλλον αν φτάσει στο σημείο να το καταλάβει.\nΜια έρευνα από την Αυστραλία η οποία πραγματοποιήθηκε ανάμεσα σε 5000 ανθρώπους, βρήκε από τρία πράγματα που σκέφτονται οι γυναίκες και τρία που σκέφτονται οι άντρες, όταν το μυαλό τους φεύγει από τη σeξουαλική πράξη στην οποία εμπλέκονται μια δεδομένη στιγμή. Τα ευρήματα – ειδικά για τις γυναίκες – δεν τα λες και τόσο φυσιολογικά.\nΑς ξεκινήσουμε από τα αναμενόμενα, που είναι τα αποτελέσματα των ανδρών. Όταν, λοιπόν, δεν είναι απόλυτα συγκεντρωμένος στο σeξ σκέφτεται τα εξής:


Ατυχείς εμπνεύσεις – Sarajevo – ασταμάτητη μηχανή\nHome Ασταμάτητη μηχανή Ατυχείς εμπνεύσεις\nΔευτέρα 22 Απρίλη. Αύριο κάποιος έχει γενέθλια. Ο baby προβοκάτορας Guaido κλείνει 3 μήνες «μεταβατικός πρόεδρος» της βενεζουέλα (κάπου στο σύνθετο το σπιτιού του θα πρέπει να έχει και τα παράσημα που μάζεψε εκείνη την ημέρα του Γενάρη, πρώτα απ’ την Ουάσιγκτον και μετά από κάμποσους πρόθυμους ευρωπαίους…) Αλλά δεν τον θυμάται πια σχεδόν κανείς – τον καϋμένο…\nΑλλά όχι. Το παλεύει – τόσα φράγκα έχει πάρει, καταλαβαίνει ότι πρέπει να δείχνει ότι το παλεύει, για να μην απολυθεί με τον τρόπο που κάνουν τις απολύσεις οι μαφίες (μια σφαίρα στο κεφάλι). Το έψαξε από ‘δω, το έψαξε από ‘κει, και το βρήκε: καλεί στη «μεγαλύτερη στην ιστορία» συγκέντρωση κατά του Μαδούρο. Ανακοίνωσε το «κάλεσμα» ενώπιον «μερικών εκατοντάδων οπαδών του» (αυτή είναι η διατύπωση των διεθνών δημαγωγικών πρακτορείων, όχι η δική μας…) στο Καράκας.\nΚαι πότε σκέφτηκε ο μπαγάσας πως είναι η καλύτερη ημερομηνία για να γίνει η «μεγαλύτερη στην ιστορία»; Ε; Την πρωτομαγιά! Ναι: η απελπισμένη μαριονέτα ονειρεύται καρβέλια, με την μορφή «τελικού στο champion league», και φαντάζεται ότι θα κατεβάσει την «υπερομάδα» του την ημέρα που το Καράκας (και όχι μόνο) θα πλημμυρίσει απ’ τα (κάθε άλλο παρά δικά του) συνδικάτα!\nΜπορεί το timing να ήταν δικιά του ιδέα, μπορεί να κατέβηκε στη γεροκούτρα του Bolton· ποιος ξέρει; Άλλη μια ήττα, άλλη μια συντριβή – αλλά ποιος νοιάζεται πλέον; Ο Guaido και όσα επενδύθηκαν πάνω του έχουν βουλιάξει προ πολλού. Σαν κομματάρχης της αντιπολίτευσης μπορεί να δοκιμάσει ό,τι θέλει – μέχρι να τον φάνε οι ανταγωνιστές του (στην αντιπολίτευση) και να πάει σπίτι του. Αγκαλιά με τα παράσημα του «μεταβατικού»…\nΑιχμάλωτοι του αόρατου πολέμου


Είναι το Archer στο Netflix, το Hulu ή το Amazon Prime; Πού να παρακολουθήσετε το Archer Season 11; - Νέα\nΠού να κάνετε streaming Archer;\n' Τοξότης «Είναι μια μακροχρόνια σειρά κινουμένων σχεδίων που μας οδηγεί στον κόσμο της κατασκοπείας. Όμως, το spycraft παίρνει ένα πίσω κάθισμα στις μοναδικές προσωπικότητες και τις σχέσεις. Με την πάροδο των εποχών, το χιούμορ της παράστασης έχει βελτιωθεί μόνο και οι ενήλικες συρρέουν σε αυτόν σε αυξανόμενους αριθμούς. Είναι κατανοητό ότι μπορεί να είστε περίεργοι για το πού να κάνετε streaming το 'Archer' και σας έχουμε καλύψει σχετικά. Αλλά πρώτα, θα σας πούμε λίγα περισσότερα για αυτό.\nΤι είναι το Archer;\nΟ Sterling Archer είναι ένας τρομερός κατάσκοπος, που εργάζεται για μια εταιρεία που διευθύνεται από τη μητέρα του. Οι αλληλεπιδράσεις του με συναδέλφους, συμπεριλαμβανομένης της πρώην φίλης του, συνθέτουν πολλές ιστορίες. Ο Τοξότης ενοχλεί ή σαγηνεύει όλους με τους οποίους διασχίζει τα μονοπάτια και οι ενέργειές του μπορούν να δικαιολογηθούν μόνο λόγω των αποτελεσμάτων.\nΑνεξάρτητα από αυτό, ο Archer έχει το λυτρωτικό γνώρισμα του να πηγαίνει πάνω και πέρα για να σώσει την ημέρα. Ακολουθούμε τους δυσλειτουργικούς παράγοντες σε πολλές εποχές, και σύντομα οι ιδιότροποι χαρακτήρες τους αρχίζουν να αναπτύσσονται σε εμάς. Φυσικά, το «Archer» ήταν εξήρε για 'μίξη rants, μουρμουρητό, γκρίνια και στυλ παράδοσης stop-and-start που είναι τέλειο για κωμωδία.' Η καλά καθορισμένη σειρά συνεχίζει να προσελκύει τους θεατές λόγω της αυστηρής αφήγησης, διασκορπισμένων με στιγμές χιούμορ.\nΕίναι το Archer στο Netflix;\nΤο Netflix συνεχίζει να κάνει έξυπνες προσθήκες στο ρόστερ του, γι 'αυτό ο ιστότοπος προτιμάται από τις ταινίες. Το 'Archer' δεν βρίσκεται στο Netflix, αλλά πρέπει να το δείτε ' Rick και Morty ' αντι αυτου. Η υπόθεση ακολουθεί έναν παππού και εγγονό που κάνουν διάφορες διαστατικές περιπέτειες. Αν και είναι μια σειρά επιστημονικής φαντασίας στην επιφάνεια, το «Rick and Morty» ασχολείται τακτικά με βαριές έννοιες όπως ο υπαρξισμός και ο μηδενισμός. Το χιούμορ απευθύνεται επίσης περισσότερο σε ενήλικες. Το καλύτερο μέρος είναι πώς η συνείδηση του Morty εξισορροπεί την πλευρά του Rick's Machiavellian.\nΕίναι ο Archer στο Hulu;\nΟ Hulu έχει το προβάδισμα έναντι των ανταγωνιστών λόγω του διαφορετικού ρόστερ ταινιών και εκπομπών. Οι συνδρομητές έχουν τύχη επειδή ο Hulu έχει δέκα σεζόν «Archer». Δείτε το εδώ .\nΕίναι ο Archer στο Amazon Prime;\nΔεδομένου ότι το Amazon Prime προβαίνει σε ταινίες και εκπομπές από όλο τον κόσμο, οι συνδρομητές Prime συνήθως αντιμετωπίζονται με ποικίλο περιεχόμενο. Παρόλο που το 'Archer' δεν βρίσκεται στην πλατφόρμα ως έχει, μπορείτε πάντα να αγοράσετε και να μεταδώσετε ροή των επεισοδίων ή να αγοράσετε ολόκληρη τη σεζόν. Σας προτείνουμε το τελευταίο, καθώς είναι πιο οικονομικό. Επιπλέον, η Prime έχει τη νέα σεζόν 11 του «Archer». Τσέκαρέ το εδώ .\nΠού να κάνετε Streaming Archer Online;\nΕάν δεν έχετε το Amazon Prime, μπορείτε να παρακολουθήσετε το 'Archer'. DirecTv , FX τώρα , και Fubo TV όλοι έχουν την παράσταση. Όμως, μόνο η τηλεόραση Fubo έχει και τις έντεκα σεζόν.\nΠού μπορείτε να κάνετε streaming Archer δωρεάν;\nΜπορείτε να μεταδώσετε δωρεάν ροή στο 'Archer' και σας προτείνουμε να χρησιμοποιήσετε δύο πηγές για να πιάσετε ολόκληρη τη σειρά. Πρέπει να χρησιμοποιήσετε το Χούλου δωρεάν δοκιμή για ροή έως τη σεζόν 10 και στη συνέχεια χρήση Fubo Tv δοκιμαστική περίοδος για να παρακολουθήσετε τη σεζόν 11.


Ειδήσεις απο τον Κεραμιδόγατο: 100.000.000 Ευρώ θα κοστίσει το τζαμί στον Βοτανικό!!! ΘΑ ΤΟ ΠΛΗΡΩΣΟΥΝ ΟΙ ΕΛΛΗΝΕΣ ΦΟΡΟΛΟΓΟΥΜΕΝΟΙ!\n100.000.000 Ευρώ θα κοστίσει το τζαμί στον Βοτανικό!!! ΘΑ ΤΟ ΠΛΗΡΩΣΟΥΝ ΟΙ ΕΛΛΗΝΕΣ ΦΟΡΟΛΟΓΟΥΜΕΝΟΙ!\nΕν μέσω οικονομικής κρίσης που μαστίζει την Ελληνική αγορά το ΠΑΣΟΚ έρχεται για μια ακόμα φορά να μας αποδείξει πως αυτό που έλεγε προεκλογικά ότι "λεφτά υπάρχουν" είναι πραγματικότητα μόνο που τα λεφτά αυτά, όπως αποδεικνύεται, δεν προορίζονται για τους Έλληνες φορολογούμενους αλλά για τους μελλοντικούς ψηφοφόρους του ΠΑΣΟΚ δηλαδή τους λαθρομετανάστες!\nΣύμφωνα με πληροφορίες που φτάνουνε στην Ελληνική Γροθιά, ήδη γίνεται απόσπαση τμήματος ειδικών φρουρών της αστυνομίας με σκοπό την εγκατάσταση τους στην περιοχή που θα χτιστεί το τζαμί!


Γενικός αρχηγός στον Ολυμπο Ελευθερίου Κορδελιού Ευόσμου ο Βαγγέλης Ηλιάδης\nΑρχική σελίδαΟλυμπος Ελευθερίου ΚορδελιούΓενικός αρχηγός στον Ολυμπο Ελευθερίου Κορδελιού Ευόσμου ο Βαγγέλης Ηλιάδης\nΟ Ολυμπος Ελευθερίου Κορδελιού Ευόσμου είναι στην ευχάριστη θέση να ανακοινώσει την πρώτη μεταγραφή της χρονιάς που είναι και η σημαντικότερη στην ιστορία του συλλόγου. Δεν πρόκειται ούτε για αθλητή ούτε για προπονητή αλλά για έναν άνθρωπο που θα αναβαθμίσει τον σύλλογο στα οργανωτικά και διοικητικά.\nΑπό σήμερα στη θέση του γενικού αρχηγού θα βρίσκεται ο Βαγγέλης Ηλιάδης. Ένας άνθρωπος που γνωρίζει πολύ καλά το χώρο κι έχει πολύ μεγάλες επιτυχίες σε όλες τις ομάδες που ήταν ως τώρα. Ο νέος γενικός αρχηγός θα πλαισιώσει την ομάδα με τους δικούς του συνεργάτες και θα αναλάβουν να την ενισχύσουν σε όλους τους τομείς.\nΣτην οργάνωση και λειτουργία του ανδρικού, όλων των αγωνιστικών τμημάτων αλλά και των ακαδημιών μέχρι το πιο μικρό ηλικιακό τμήμα. Θα ασχοληθεί ο ίδιος προσωπικά με όλα τα ζητήματα και θα αφιερώσει χρόνο ο ίδιος και οι συνεργάτες του για κάθε αθλητή και κάθε μέλος του ΑΣ Ολυμπος Ελευθερίου Κορδελιού Ευόσμου.\n«Τον καλωσορίζουμε στην οικογένεια μας και του ευχόμαστε καλή δύναμη ώστε μαζί να πετύχουμε τους κοινούς στόχους που έχουμε θέσει», καταλήγει η ανακοίνωση.